CELEX: 
Language: el
Date: 2010-09-25 00:00:00
Title: 2010/492/ΕΕ, Ευρατόμ: Απόφαση του Ευρωπαϊκού Κοινοβουλίου, της 5ης Μαΐου 2010 , σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2008, τμήμα I — Ευρωπαϊκό Κοινοβούλιο#Ψήφισμα του Ευρωπαϊκού Κοινοβουλίου, της 5ης Μαΐου 2010 , που περιέχει τις παρατηρήσεις οι οποίες αποτελούν αναπόσπαστο τμήμα της απόφασης σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2008, τμήμα I — Ευρωπαϊκό Κοινοβούλιο

25.9.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 252/1
            
         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 5ης Μαΐου 2010
   σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2008, τμήμα I — Ευρωπαϊκό Κοινοβούλιο
   (2010/492/ΕΕ, Ευρατόμ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη το γενικό προϋπολογισμό της Ευρωπαϊκής Ένωσης για το οικονομικό έτος 2008 (1),
   έχοντας υπόψη τους οριστικούς ετήσιους λογαριασμούς των Ευρωπαϊκών Κοινοτήτων για το οικονομικό έτος 2008 – τόμος Ι [SEC(2009)1089 — C7-0173/2009] (2),
   έχοντας υπόψη την έκθεση για τη δημοσιονομική και χρηματοοικονομική διαχείριση — οικονομικό έτος 2008, τμήμα I — Ευρωπαϊκό Κοινοβούλιο (3),
   έχοντας υπόψη την ετήσια έκθεση του εσωτερικού του ελεγκτή για το 2008,
   έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2008, συνοδευόμενη από τις απαντήσεις των θεσμικών οργάνων (4),
   έχοντας υπόψη τη δήλωση αξιοπιστίας, η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων και παρέχεται από το Ελεγκτικό Συνέδριο σύμφωνα με το άρθρο 248 της συνθήκης ΕΚ (5),
   έχοντας υπόψη το άρθρο 272 παράγραφος 10 και το άρθρο 275 της συνθήκης ΕΚ, το άρθρο 314 παράγραφος 10 και το άρθρο 318 της συνθήκης για τη λειτουργία της Ευρωπαϊκής Ένωσης, και το άρθρο 179α της συνθήκης Ευρατόμ,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002 για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (6) (εφεξής «δημοσιονομικός κανονισμός»), και ιδίως τα άρθρα 145, 146 και 147,
   έχοντας υπόψη το άρθρο 13 των εσωτερικών κανόνων για την εκτέλεση του προϋπολογισμού του Ευρωπαϊκού Κοινοβουλίου (7),
   έχοντας υπόψη το άρθρο 147 παράγραφος 1, του δημοσιονομικού κανονισμού σύμφωνα με το οποίο τα θεσμικά όργανα της ΕΕ λαμβάνουν όλα τα απαραίτητα μέτρα για να δώσουν συνέχεια στις παρατηρήσεις που συνοδεύουν την απόφαση του Ευρωπαϊκού Κοινοβουλίου περί απαλλαγής,
   έχοντας υπόψη το ψήφισμά του, της 29ης Μαρτίου 2007, σχετικά με τις κατευθυντήριες γραμμές για τη διαδικασία του προϋπολογισμού 2008 — Τμήματα II, IV, V, VI, VII, VIII και ΙΧ και σχετικά με το προσχέδιο προβλεπομένων εσόδων και δαπανών του Ευρωπαϊκού Κοινοβουλίου (Τμήμα I) για τη διαδικασία του προϋπολογισμού 2008 (8),
   έχοντας υπόψη το άρθρο 77 και το άρθρο 80 παράγραφος 3 και το παράρτημα VI του κανονισμού του,
   έχοντας υπόψη την έκθεση της Επιτροπής Ελέγχου των Προϋπολογισμών (Α7-0095/2010),
   
               Α.
            
            
               λαμβάνοντας υπόψη ότι «οι πολίτες έχουν δικαίωμα να γνωρίζουν πώς δαπανώνται οι φόροι που πληρώνουν και πώς διαχειρίζονται οι πολιτικοί φορείς την εξουσία που τους ανατίθεται» (9),
            
         
               Β.
            
            
               λαμβάνοντας υπόψη ότι η αρχή των «ελέγχων και ισορροπιών» είναι θεμελιώδους σημασίας σε οργανισμούς που χαρακτηρίζονται από αποκεντρωμένη δημοσιονομική διαχείριση και ότι αυτή η αρχή πρέπει να διασφαλίζεται με την ανάπτυξη επαρκούς κεντρικής ευθύνης για τη συστημική επάρκεια του πλαισίου εσωτερικού ελέγχου και της δομής διακυβέρνησης,
            
         
               Γ.
            
            
               λαμβάνοντας υπόψη ότι μία από τις προϋποθέσεις για την αποτελεσματική και ουσιαστική λογοδοσία, δηλαδή την υποχρέωση να αναφέρεται πού δαπανήθηκαν οι δημόσιοι πόροι — είναι η πρόσβαση των πολιτών της Ένωσης σε συναφή και αντικειμενικά στοιχεία,
            
         
               1.
            
            
               χορηγεί απαλλαγή στον Πρόεδρό του όσον αφορά την εκτέλεση του προϋπολογισμού του Ευρωπαϊκού Κοινοβουλίου για το οικονομικό έτος 2008·
            
         
               2.
            
            
               καταγράφει τις παρατηρήσεις του στο ψήφισμα που ακολουθεί·
            
         
               3.
            
            
               αναθέτει στον Πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος της στο Συμβούλιο, στην Επιτροπή, στο Δικαστήριο της Ευρωπαϊκής Ένωσης, στο Ελεγκτικό Συνέδριο, στον Ευρωπαίο Διαμεσολαβητή και στον Ευρωπαίο Επόπτη Προστασίας Δεδομένων και να μεριμνήσει για τη δημοσίευση των κειμένων στην Επίσημη Εφημερίδα της Ευρωπαϊκής Ένωσης (σειρά L).
            
         
      
         
            Ο Πρόεδρος
         
         Jerzy BUZEK
      
      
         
            Ο Γενικός Γραμματέας
         
         Klaus WELLE
      
   
   
      (1)  ΕΕ L 71 της 14.3.2008.
   
      (2)  ΕΕ C 273 της 13.11.2009, σ. 1.
   
      (3)  ΕΕ C 127 της 5.6.2009, σ. 1.
   
      (4)  ΕΕ C 269 της 10.11.2009, σ. 1.
   
      (5)  ΕΕ C 273 της 13.11.2009, σ. 122.
   
      (6)  ΕΕ L 248 της 16.9.2002, σ. 1.
   
      (7)  PE 349.540/Bur/ann/fin.
   
      (8)  ΕΕ C 27 Ε της 31.1.2008, σ. 225.
   
      (9)  Ευρωπαϊκή πρωτοβουλία για τη διαφάνεια.
   
      ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
      της 5ης Μαΐου 2010
      που περιέχει τις παρατηρήσεις οι οποίες αποτελούν αναπόσπαστο τμήμα της απόφασης σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2008, τμήμα I — Ευρωπαϊκό Κοινοβούλιο
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
      έχοντας υπόψη το γενικό προϋπολογισμό της Ευρωπαϊκής Ένωσης για το οικονομικό έτος 2008 (1),
      έχοντας υπόψη τους οριστικούς ετήσιους λογαριασμούς των Ευρωπαϊκών Κοινοτήτων για το οικονομικό έτος 2008 — τόμος Ι [SEC(2009)1089 — C7-0173/2009] (2),
      έχοντας υπόψη την έκθεση για τη δημοσιονομική και χρηματοοικονομική διαχείριση - οικονομικό έτος 2008, τμήμα I — Ευρωπαϊκό Κοινοβούλιο (3),
      έχοντας υπόψη την ετήσια έκθεση του εσωτερικού του ελεγκτή για το 2008,
      έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2008, συνοδευόμενη από τις απαντήσεις των θεσμικών οργάνων (4),
      έχοντας υπόψη τη δήλωση αξιοπιστίας, η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων και παρέχεται από το Ελεγκτικό Συνέδριο σύμφωνα με το άρθρο 248 της συνθήκης ΕΚ (5),
      έχοντας υπόψη το άρθρο 272 παράγραφος 10 και το άρθρο 275 της συνθήκης ΕΚ, το άρθρο 314 παράγραφος 10, και το άρθρο 318 της συνθήκης για τη λειτουργία της Ευρωπαϊκής Ένωσης, και το άρθρο 179α της συνθήκης Ευρατόμ,
      έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (6) (εφεξής «δημοσιονομικός κανονισμός»), συγκεκριμένα τα άρθρα του 145, 146 και 147,
      έχοντας υπόψη το άρθρο 13 των εσωτερικών κανόνων για την εκτέλεση του προϋπολογισμού του Ευρωπαϊκού Κοινοβουλίου (7),
      έχοντας υπόψη το άρθρο 147 παράγραφος 1, του δημοσιονομικού κανονισμού σύμφωνα με το οποίο τα θεσμικά όργανα της ΕΕ λαμβάνουν όλα τα αναγκαία μέτρα για να δώσουν συνέχεια στις παρατηρήσεις που συνοδεύουν την απόφαση του Ευρωπαϊκού Κοινοβουλίου περί απαλλαγής,
      έχοντας υπόψη το ψήφισμά του, της 29ης Μαρτίου 2007, σχετικά με τις κατευθυντήριες γραμμές για τη διαδικασία του προϋπολογισμού του 2008, Τμήματα II, IV, V, VI, VII, VIII και IX και με το προσχέδιο προβλέψεων του Ευρωπαϊκού Κοινοβουλίου (Τμήμα I) για τη διαδικασία του προϋπολογισμού του 2008 (8),
      έχοντας υπόψη το άρθρο 77 και το άρθρο 80 παράγραφος 3 και το παράρτημα VI του κανονισμού του,
      έχοντας υπόψη την έκθεση της Επιτροπής Ελέγχου των Προϋπολογισμών (Α7-0095/2010),
      
                  Α.
               
               
                  λαμβάνοντας υπόψη ότι «οι πολίτες έχουν δικαίωμα να γνωρίζουν πώς δαπανώνται οι φόροι που πληρώνουν και πώς διαχειρίζονται οι πολιτικοί φορείς την εξουσία που τους ανατίθεται» (9),
               
            
                  Β.
               
               
                  λαμβάνοντας υπόψη ότι η αρχή των «ελέγχων και ισορροπιών» είναι θεμελιώδους σημασίας σε οργανισμούς που χαρακτηρίζονται από αποκεντρωμένη δημοσιονομική διαχείριση και ότι η αρχή αυτή πρέπει να διασφαλίζεται με την ανάπτυξη επαρκούς κεντρικής ευθύνης για τη συστημική επάρκεια του πλαισίου εσωτερικού ελέγχου και της δομής διακυβέρνησης,
               
            
                  Γ.
               
               
                  λαμβάνοντας υπόψη ότι μία από τις προϋποθέσεις για την αποτελεσματική και ουσιαστική λογοδοσία —η υποχρέωση αναφοράς για το πού δαπανήθηκαν οι δημόσιοι πόροι— είναι η πρόσβαση των πολιτών της Ένωσης σε συναφή και αντικειμενικά στοιχεία,
               
            
                  Δ.
               
               
                  λαμβάνοντας υπόψη ότι, σύμφωνα με τη συνήθη διαδικασία, εστάλη στη διοίκηση του Κοινοβουλίου ερωτηματολόγιο, οι απαντήσεις επί του οποίου ελήφθησαν και εξετάστηκαν από την Επιτροπή Ελέγχου του Προϋπολογισμού, παρουσία του αντιπροέδρου που είναι αρμόδιος για τον προϋπολογισμό και του γενικού γραμματέα,
               
            
         Διαχείριση κινδύνων και εταιρική διακυβέρνηση στο Κοινοβούλιο
      
      
                  1.
               
               
                  εκφράζει την ικανοποίησή του που οι εκθέσεις απαλλαγής για την εκτέλεση του προϋπολογισμού του Κοινοβουλίου διαδραμάτισαν σημαντικό ρόλο μέσα στην τελευταία δεκαετία και οδήγησαν σε πολύ θετικές εξελίξεις στη δημοσιονομική διαχείριση του Κοινοβουλίου, όπως το καθεστώς των βουλευτών, το καθεστώς των βοηθών όπως και τη διαδικασία EMAS· είναι αποφασισμένο όσον αφορά τη συνέχιση αυτής της ενθαρρυντικής προοδευτικής πορείας στη διαχείριση των δημόσιων οικονομικών·
               
            
                  2.
               
               
                  επισημαίνει ότι η γενικότερη έννοια της «εταιρικής διακυβέρνησης» περιλαμβάνει ένα σύνολο διεργασιών, συνηθειών, πολιτικών και κανόνων που επηρεάζουν τον τρόπο με τον οποίο διευθύνονται, διοικούνται και ελέγχονται εταιρείες ή οργανισμοί και που αποσκοπούν στη μείωση του κόστους και στη βελτίωση των αποτελεσμάτων·
               
            
                  3.
               
               
                  υπενθυμίζει ότι, στις 12 Μαρτίου 2009, δημοσιεύθηκε σχέδιο έκθεσης σχετικά με τον κοινοβουλευτικό έλεγχο επί της εκτέλεσης του προϋπολογισμού από το τμήμα πολιτικής που είναι αρμόδιο για δημοσιονομικά θέματα, το οποίο συνιστά να υιοθετήσει το Κοινοβούλιο μια σειρά βέλτιστων πρακτικών·
               
            
                  4.
               
               
                  τονίζει ότι στα βασικά χαρακτηριστικά της χρηστής εταιρικής διακυβέρνησης περιλαμβάνονται η διαφάνεια και το ανοικτό πνεύμα, η υπευθυνότητα και η λογοδοσία των προσώπων στα οποία ανατίθεται η διακυβέρνηση ενός οργανισμού·
               
            
                  5.
               
               
                  ορίζει τη λογοδοσία ως αναγνώριση και ανάληψη της ευθύνης για δράσεις, αποφάσεις και πολιτικές, όπως επίσης υποχρέωση αναφοράς, εξήγησης και ανάληψης της ευθύνης για τις επακόλουθες συνέπειες·
               
            
                  6.
               
               
                  επισημαίνει ότι το Κοινοβούλιο είναι πολύπλοκος οργανισμός, στον οποίο το όριο μεταξύ πολιτικών και διοικητικών αποφάσεων δεν είναι πάντα σαφές λόγω του πολυεπίπεδου χαρακτήρα της διοικητικής του δομής·
               
            
                  7.
               
               
                  είναι της άποψης ότι σε ένα σύστημα αποτελεσματικής και αποδοτικής εταιρικής διακυβέρνησης, πρέπει να δοθεί η απαιτούμενη προσοχή στον ρόλο της διαχείρισης· θεωρεί ότι οι Γενικοί Γραμματείς, οι Διευθυντές και οι Προϊστάμενοι θα πρέπει να επιλέγονται αξιοκρατικά, λαμβάνοντας υπόψη την ισότητα των ευκαιριών και τη γεωγραφική ισορροπία, με βάση την πείρα τους και τις διοικητικές τους ικανότητες·
               
            
                  8.
               
               
                  θεωρεί ότι πιο απαιτητικά συστήματα εσωτερικού ελέγχου και διαχείρισης κινδύνων θα βελτιώσουν τη λογοδοσία και θα προστατεύσουν την πολιτική ηγεσία και τους διοικητικούς ιθύνοντες από δημοσιονομικούς και μη κινδύνους·
               
            
                  9.
               
               
                  καλεί, κατά συνέπεια, τις αρμόδιες υπηρεσίες να αναθεωρήσουν και, εφόσον απαιτείται, να ενισχύσουν τα ελάχιστα πρότυπα εσωτερικού ελέγχου, προκειμένου να συμπεριλάβουν τα διδάγματα που έχουν αντληθεί και να συμβαδίζουν με τις εξελίξεις στη διαχείριση κινδύνων και στην εταιρική διακυβέρνηση· υπενθυμίζει ότι οι διατάκτριες υπηρεσίες έχουν την υποχρέωση να τηρούν τους κανόνες ανάπτυξης των συστημάτων εσωτερικού ελέγχου τους και των μέτρων εφαρμογής τους· καλεί τις αρμόδιες υπηρεσίες να ζητήσουν τη γνώμη της Επιτροπής Ελέγχου του Προϋπολογισμού του ΕΚ πριν να αποστείλουν τα αναθεωρημένα ελάχιστα πρότυπα εσωτερικού ελέγχου στο προεδρείο προς αναθεώρηση και έγκριση·
               
            
                  10.
               
               
                  επισημαίνει τους ακόλουθους στόχους του γενικού γραμματέα για το 2008-2009:
                  
                              —
                           
                           
                              προετοιμασία για τη θέση σε εφαρμογή της συνθήκης της Λισαβόνας,
                           
                        
                              —
                           
                           
                              προετοιμασία για τις εκλογές του Ευρωπαϊκού Κοινοβουλίου το 2009 με γνώμονα την προσπάθεια να αναστραφεί η μειωμένη τάση προσέλευσης των ψηφοφόρων στις κάλπες,
                           
                        
                              —
                           
                           
                              ενίσχυση των υπηρεσιών που παρέχονται στους βουλευτές, και
                           
                        
                              —
                           
                           
                              μεταρρύθμιση και ενοποίηση της Γενικής Γραμματείας του Κοινοβουλίου·
                           
                        
            
                  11.
               
               
                  υπενθυμίζει ότι οι χρηματοδοτικοί πόροι του Κοινοβουλίου είναι χρήματα των φορολογουμένων και ότι κάθε θεσμικό όργανο που χρησιμοποιεί δημόσιο χρήμα έχει την υποχρέωση να εξηγεί πώς χρησιμοποιήθηκαν αυτοί οι πόροι και να παρέχει συνολικές, αντικειμενικές και συναφείς πληροφορίες σχετικά με το βαθμό στον οποίο χρησιμοποιήθηκαν για τους προβλεπόμενους σκοπούς και σύμφωνα με τις αρχές της χρηστής δημοσιονομικής διαχείρισης (οικονομία, αποτελεσματικότητα, αποδοτικότητα) και της διαφάνειας·
               
            
                  12.
               
               
                  υπενθυμίζει ότι όλες οι επιδοτήσεις υπόκεινται στις αρχές της διαφάνειας και της ίσης μεταχείρισης, συγκεκριμένα σύμφωνα με το άρθρο 109 παράγραφος 1 και το άρθρο 110 παράγραφος 2 του δημοσιονομικού κανονισμού και το άρθρο 169 του κανονισμού (ΕΚ, Ευρατόμ) αριθ. 2342/2002 (10) (κανόνες εφαρμογής)· τονίζει ότι τούτο ισχύει για όλους τους δικαιούχους πόρων της Ευρωπαϊκής Ένωσης, συμπεριλαμβανομένων των μελών του προσωπικού του Κοινοβουλίου και των συγγενών τους που λαμβάνουν επιδόματα για ιδιωτικές εκδρομές (χιονοδρομικές ή άλλου είδους)· ζητεί από τη διοίκηση να παρακολουθεί τον έλεγχο των πληρωμών αυτού του είδους·
               
            
         Κίνδυνοι όσον αφορά την υπόληψη
      
      
                  13.
               
               
                  τονίζει ότι ορισμένοι κίνδυνοι όσον αφορά την υπόληψη συνιστούν μεγαλύτερη απειλή από τους οικονομικούς κινδύνους και καλεί το Γενικό Γραμματέα μαζί με τους διατάκτες να αξιολογήσουν πλήρως το προφίλ κινδύνου του Κοινοβουλίου·
               
            
                  14.
               
               
                  χαιρετίζει τη δημιουργία της θέσης του διαχειριστή κινδύνων στις 24 Φεβρουαρίου 2010 και ζητεί από τον άρτι ορισθέντα διαχειριστή κινδύνων να ενημερώσει τις αρμόδιες επιτροπές το συντομότερο σχετικά με το εννοιολογικό πλαίσιο της προσέγγισης και τη στρατηγική που πρόκειται να υιοθετηθεί στο μέλλον σε σχέση με τους κινδύνους·
               
            
                  15.
               
               
                  επισημαίνει ότι ο ρόλος και τα καθήκοντα του ειδικού διαχειριστή κινδύνων θα έπρεπε να είναι να επικουρεί τους διατάκτες στη διαχείριση κινδύνων, παρέχοντας συμβουλές και εξασφαλίζοντας το συντονισμό·
               
            
                  16.
               
               
                  τονίζει ότι η ανεξαρτησία, ο ρόλος και ο τρόπος δράσης του διαχειριστή κινδύνων είναι σημαντικά· επισημαίνει ότι ο διαχειριστής κινδύνων θα υπάγεται άμεσα στο γραφείο του γενικού γραμματέα και εκφράζει την ικανοποίησή του για το γεγονός αυτό·
               
            
                  17.
               
               
                  ζητεί από τον Γενικό Γραμματέα να διαβιβάζει στην Επιτροπή Ελέγχου των Προϋπολογισμών ετήσια έκθεση σχετικά με τις δραστηριότητες του διαχειριστή κινδύνων, ως αναπόσπαστο μέρος της διαδικασίας απαλλαγής·
               
            
                  18.
               
               
                  τονίζει ότι με την έναρξη ισχύος της συνθήκης της Λισαβόνας αυξήθηκαν οι εξουσίες του Κοινοβουλίου και ο φόρτος εργασίας για τους βουλευτές και το βοηθητικό προσωπικό τους· φρονεί ότι οι συνθήκες εργασίας σε όλους τους χώρους εργασίας θα πρέπει να αντικατοπτρίζουν επαρκώς τις αυξημένες ανάγκες σε ανθρώπινο δυναμικό και υλικό·
               
            
                  19.
               
               
                  υπενθυμίζει, στο πλαίσιο αυτό, τις διαπιστώσεις του σχετικά με τις εργασίες αφαίρεσης αμιάντου και ζητεί από το Γενικό Γραμματέα του να υποβάλει έκθεση όσον αφορά τα επιχειρησιακά και δημοσιονομικά αποτελέσματα των εργασιών και τις ενδεχόμενες μελλοντικές ανάγκες για επακόλουθα μέτρα αποκατάστασης·
               
            
                  20.
               
               
                  εφιστά την προσοχή στο γεγονός ότι τα έργα για την αποκατάστασης της ζημιάς της 7ης Αυγούστου 2008 στο κτίριο στο Στρασβούργο δεν πρέπει να βαρύνουν τους ευρωπαίους φορολογουμένους·
               
            
                  21.
               
               
                  προτείνει να λάβει η Επιτροπή Ελέγχου του Προϋπολογισμού το ερωτηματολόγιο για τα κτίρια και τις σχετικές απαντήσεις ταυτόχρονα με την Επιτροπή Προϋπολογισμών·
               
            
                  22.
               
               
                  τονίζει ότι η προστιθέμενη αξία της Parl-TV είναι πολύ μικρή λόγω του μικρού αριθμού τηλεθεατών της· είναι της γνώμης ότι η χρηματοδότηση της Parl-TV και το όλο εγχείρημα θα πρέπει να αποτελέσουν αντικείμενο επανεξέτασης·
               
            
         Η διαδικασία απαλλαγής
      
      
                  23.
               
               
                  τονίζει ότι η προστιθέμενη αξία της κοινοβουλευτικής και δημόσιας διαδικασίας που έχει ως αποτέλεσμα τη χορήγηση απαλλαγής από το Κοινοβούλιο στο ίδιο το Κοινοβούλιο συνίσταται στην πρόσθετη δυνατότητα να διενεργείται δημόσια ενδελεχής εξέταση της δημοσιονομικής διαχείρισης του θεσμικού οργάνου με αποτέλεσμα να καθίσταται ευχερέστερη για τους πολίτες της Ένωσης η κατανόηση του ιδιαίτερου συστήματος του Ευρωπαϊκού Κοινοβουλίου, της διοικητικής δομής του και των εργασιακών του μεθόδων·
               
            
                  24.
               
               
                  εφιστά την προσοχή στην ανάγκη για περαιτέρω περιορισμό των κινδύνων στη δημοσιονομική διαχείριση του Κοινοβουλίου, όπου ακόμη και μη υλικές ελλείψεις μπορεί να οδηγήσουν σε σημαντική βλάβη της υπόληψής του, επισκιάζοντας τα επιτεύγματα των πολιτικών του Κοινοβουλίου, και υπενθυμίζει στους βουλευτές και στο προσωπικό του Κοινοβουλίου την προσωπική ευθύνη που φέρουν για τη χρηστή δημοσιονομική διαχείριση του Κοινοβουλίου·
               
            
                  25.
               
               
                  τονίζει ότι η ενδελεχής εξέταση είναι απαραίτητη για να διασφαλιστεί ότι οι δημοσιονομικοί διαχειριστές του Κοινοβουλίου είναι πλήρως υπόλογοι, καθώς η πλήρης και απόλυτη διαφάνεια είναι η μόνη που προσφέρει στους πολίτες της Ένωσης την ευκαιρία να κατανοήσουν τη δημοσιονομική διαχείριση του Κοινοβουλίου και τον τρόπο με τον οποίο κάνει χρήση των χρημάτων των φορολογουμένων·
               
            
         Οι δραστηριότητες της Επιτροπής Ελέγχου του Προϋπολογισμού
      
      
                  26.
               
               
                  τονίζει ότι το Κοινοβούλιο, ως θεσμικό όργανο, έχει θεμελιώδες συμφέρον να υπάρχει πλήρης διαφάνεια όσον αφορά τη δημοσιονομική του διαχείριση· αναμένει, κατά συνέπεια, από την Επιτροπή Ελέγχου του Προϋπολογισμού να επιτελέσει στο ακέραιο αυτόν τον ειδικό και σημαντικό κοινοβουλευτικό ρόλο, επισημαίνοντας με σαφήνεια πού μπορούν να γίνουν βελτιώσεις, όπως πράττει για τα άλλα θεσμικά όργανα·
               
            
                  27.
               
               
                  κατανοεί πλήρως ότι η αντικειμενική, επαγγελματική και συνολική ανάλυση των πολύπλοκων δομών και διαδικασιών λήψης αποφάσεων και διαχείρισης αποτελεί πρόκληση και είναι χρονοβόρα και συνιστά η Επιτροπή Ελέγχου του Προϋπολογισμού να εξοπλιστεί καλύτερα ώστε να εκπληρώνει τα ολοένα και πιο απαιτητικά καθήκοντά της, ενισχύοντας σημαντικά το οργανόγραμμα της γραμματείας της επιτροπής·
               
            
                  28.
               
               
                  επισημαίνει ότι η διατύπωση του άρθρου 317 της συνθήκης για τη Λειτουργία της Ευρωπαϊκής Ένωσης (η οποία θεσπίστηκε με τη συνθήκη της Λισαβόνας) συνεπάγεται καθήκοντα που αποτελούν μεγάλη πρόκληση για τις ελεγκτικές δραστηριότητες του Κοινοβουλίου·
               
            
                  29.
               
               
                  τονίζει ότι η ενίσχυση της γραμματείας της κάθε επιτροπής δεν μπορεί να γίνει βάσει αμιγώς ποσοτικών παραμέτρων και καλεί το Γενικό Γραμματέα να θέσει πολύ συγκεκριμένες ποιοτικές παραμέτρους·
               
            
                  30.
               
               
                  τονίζει περαιτέρω ότι οι παραδοσιακές κοινοβουλευτικές δραστηριότητες, όπως η ενδελεχής εξέταση της χρήσης του δημόσιου χρήματος, πρέπει να αποτελούν αναπόσπαστο μέρος των βασικών εργασιών του Κοινοβουλίου σε όλα τα επίπεδα·
               
            
         Βελτίωση των διοικητικών διαδικασιών
      
      
                  31.
               
               
                  επισημαίνει την παράδοση σύμφωνα με την οποία η Επιτροπή Ελέγχου του Προϋπολογισμού ζητεί από τη διοίκηση να παράσχει πληροφορίες για διάφορα θέματα στις εκθέσεις της για την απαλλαγή· συνιστά οι εκθέσεις αυτές να αποστέλλονται άμεσα στον πρόεδρο της Επιτροπής Ελέγχου του Προϋπολογισμού και να δημοσιεύονται –προς ενημέρωση των μελών της επιτροπής και των πολιτών της Ένωσης– στην αρχική ιστοσελίδα της επιτροπής αυτής μόλις παραληφθούν από τον πρόεδρό της·
               
            
                  32.
               
               
                  θα επιθυμούσε τη συμμετοχή του γενικού γραμματέα σε ανταλλαγή απόψεων με την αρμόδια επιτροπή όσον αφορά τις απαντήσεις που δόθηκαν από τη διοίκηση σε αιτήματα που περιλαμβάνονται σε ψηφίσματα απαλλαγής κατά την τακτική συνάντηση της εν λόγω επιτροπής κάθε Σεπτέμβριο·
               
            
         Απόδοση λογαριασμών του Κοινοβουλίου
      
      
                  33.
               
               
                  σημειώνει τα ποσοτικά στοιχεία βάσει των οποίων έχουν κλείσει οι λογαριασμοί του Κοινοβουλίου για το οικονομικό έτος 2008, ήτοι:
                  
                              α)   Διαθέσιμες πιστώσεις
                              
                           
                        
                              πιστώσεις για το 2008
                           
                           
                              1 452 517 167
                           
                        
                              μη αυτόματες μεταφορές πιστώσεων από το οικονομικό έτος 2007:
                           
                           
                              43 800 036
                           
                        
                              αυτόματες μεταφορές πιστώσεων από το οικονομικό έτος 2007:
                           
                           
                              225 239 332
                           
                        
                              πιστώσεις που αντιστοιχούν σε έσοδα ειδικού προορισμού για το 2008:
                           
                           
                              47 551 735
                           
                        
                              μεταφορές πιστώσεων που αντιστοιχούν σε έσοδα ειδικού προορισμού για το 2007:
                           
                           
                              38 325 182
                           
                        
                              
                                 Σύνολο
                              
                           
                           
                              1 807 433 452
                           
                        
                              β)   Χρησιμοποίηση των πιστώσεων του οικονομικού έτους 2008
                              
                           
                        
                              αναλήψεις υποχρεώσεων:
                           
                           
                              1 723 369 531
                           
                        
                              διενεργηθείσες πληρωμές:
                           
                           
                              1 488 856 868
                           
                        
                              εκκρεμείς πληρωμές και πιστώσεις χωρίς ανάληψη υποχρέωσης από έσοδα για ειδικό προορισμό:
                           
                           
                              232 944 667
                           
                        
                              πιστώσεις που μεταφέρθηκαν αυτόματα περιλαμβανομένων εκείνων που απορρέουν από τα έσοδα για ειδικό προορισμό:
                           
                           
                              232 944 667
                           
                        
                              πιστώσεις που μεταφέρθηκαν όχι αυτόματα:
                           
                           
                              8 315 729
                           
                        
                              ακυρωθείσες πιστώσεις:
                           
                           
                              70 722 045
                           
                        
                              γ)   Έσοδα του προϋπολογισμού
                              
                           
                        
                              που εισπράχθηκαν το 2008:
                           
                           
                              151 054 374
                           
                        
                              
                                          δ)
                                       
                                       
                                          Συνολικός ισολογισμός την 31η Δεκεμβρίου 2008
                                       
                                    
                           
                              1 782 229 891
                           
                        
            
                  34.
               
               
                  σημειώνει ότι το σύνολο των πληρωμών όσον αφορά τις πιστώσεις του 2008, περιλαμβανομένων των αυτομάτων και μη μεταφορών των πιστώσεων αυτών στο 2009, αντιστοιχεί στο 94 % των συνολικών πιστώσεων για το 2008·
               
            
                  35.
               
               
                  σημειώνει ότι ο προϋπολογισμός της Ευρωπαϊκής Ένωσης για το 2008 ανέρχεται σε 129 150 000 000 ευρώ σε πιστώσεις αναλήψεων υποχρεώσεων, εκ των οποίων τα 1 453 000 000 ευρώ αντιστοιχούν στον προϋπολογισμό του Κοινοβουλίου· επισημαίνει, επίσης, ότι το ποσό αυτό αντιστοιχεί σε ποσοστό κατά τι μεγαλύτερο του 1 % του προϋπολογισμού της Ένωσης και ισοδυναμεί με το 19,48 % των 7 284 εκατ. ευρώ που προορίζονται για τις συνολικές διοικητικές δαπάνες των θεσμικών οργάνων της ΕΕ·
               
            
         Βραχυπρόθεσμες απαιτήσεις
      
      
                  36.
               
               
                  επισημαίνει ότι η βελγική κυβέρνηση επέστρεψε στο Κοινοβούλιο 85 896 389 ευρώ στις αρχές του 2010· καλεί το Γενικό Γραμματέα να ενημερώσει την Επιτροπή Ελέγχου του Προϋπολογισμού για τον τρόπο με τον οποίο θα χρησιμοποιηθούν τα χρήματα·
               
            
         Δημόσιο σύστημα προμηθειών
      
      
                  37.
               
               
                  επισημαίνει ότι η υπηρεσία εσωτερικού ελέγχου διενήργησε συνολικό λογιστικό έλεγχο της διαχείρισης και έλεγχο της διαδικασίας δημόσιων συμβάσεων στο Κοινοβούλιο το 2004 και το 2005 και ότι η τελική έκθεση που εγκρίθηκε στις 31 Μαρτίου 2006 περιλάμβανε 144 ειδικά μέτρα εφαρμογής για την περίοδο έως τις 31 Μαρτίου 2008·
               
            
                  38.
               
               
                  χαιρετίζει το γεγονός ότι η υπηρεσία εσωτερικού ελέγχου της Επιτροπής ξεκίνησε το 2008 νέα σειρά λογιστικών ελέγχων προκειμένου να επαναξιολογήσει το βαθμό υλοποίησης των 144 ειδικών μέτρων και επισημαίνει ότι οι νέοι αυτοί έλεγχοι ήταν εν εξελίξει στα τέλη του 2009·
               
            
                  39.
               
               
                  επισημαίνει το γεγονός ότι ως σημείο διασύνδεσης δημόσιου και ιδιωτικού τομέα, οι δημόσιες συμβάσεις αποτελούν τομέα υψηλού κινδύνου, ο οποίος απαιτεί συνεχή στενή επιτήρηση·
               
            
                  40.
               
               
                  υπενθυμίζει ότι σε κάθε στάδιο της διαδικασίας σύναψης συμβάσεων –δηλαδή στην αρχική εκτίμηση των αναγκών, στην προετοιμασία της πρόσκλησης υποβολής προσφορών, στη σύνταξη της πρόσκλησης υποβολής προσφορών και της συγγραφής υποχρεώσεων, στις επαφές με τους υποψηφίους που υποβάλλουν προσφορές, στο άνοιγμα των προσφορών, στην αξιολόγηση των προσφορών, στην απόφαση κατακύρωσης και στη σύναψη συμβάσεων– υπάρχουν σημαντικοί κίνδυνοι που απειλούν την επίτευξη των προαναφερθέντων στόχων, συνεπεία του σύνθετου νομικού περιβάλλοντος και των πρακτικών αναγκαιοτήτων·
               
            
                  41.
               
               
                  καλεί τον Γενικό Γραμματέα να μεριμνήσει προκειμένου να συνεχιστούν οι ειδικοί κύκλοι κατάρτισης για όλο το προσωπικό που ασχολείται με τις δημόσιες συμβάσεις, να αναγνωριστούν αυτές ως «ειδίκευση» στο μητρώο επαγγελματικών προσόντων του Κοινοβουλίου μόνο για το προσωπικό του οργάνου και να αντιμετωπίζεται ο τομέας των συμβάσεων ως «ευαίσθητος τομέας» με σύστημα εκ περιτροπής πλήρωσής του και/ή επιπρόσθετα μέτρα εσωτερικού ελέγχου·
               
            
         Μεταρρύθμιση του δημοσιονομικού κανονισμού
      
      
                  42.
               
               
                  ζητεί από τον Γενικό Γραμματέα να συμμετάσχει ενεργά στην προσεχή ανά τριετία αναθεώρηση του δημοσιονομικού κανονισμού παρέχοντας συμβουλές επί διοικητικών θεμάτων σε τομείς που χρήζουν μεταρρύθμισης·
               
            
         Ετήσια έκθεση για τις συναφθείσες συμβάσεις
      
      
                  43.
               
               
                  σημειώνει ότι οι κεντρικές υπηρεσίες, με βάση τα στοιχεία που παρέχουν οι διατάκτριες υπηρεσίες, συντάσσουν την ετήσια έκθεση (11) προς την αρμόδια για τον προϋπολογισμό αρχή σχετικά με τις συμβάσεις που συνήφθησαν το 2008 και τον ακόλουθο αναλυτικό πίνακα όλων των συμβάσεων που συνήφθησαν το 2008 και το 2007:
                  
                              Είδος σύμβασης
                           
                           
                              2008
                           
                           
                              2007
                           
                        
                              Αριθμός
                           
                           
                              Ποσοστό
                           
                           
                              Αριθμός
                           
                           
                              Ποσοστό
                           
                        
                              Υπηρεσίες
                           
                           
                              240
                           
                           
                              67 %
                           
                           
                              161
                           
                           
                              65 %
                           
                        
                              Προμήθειες
                           
                           
                              59
                           
                           
                              17 %
                           
                           
                              48
                           
                           
                              19 %
                           
                        
                              Έργα
                           
                           
                              44
                           
                           
                              12 %
                           
                           
                              28
                           
                           
                              11 %
                           
                        
                              Κτίριο
                           
                           
                              15
                           
                           
                              4 %
                           
                           
                              12
                           
                           
                              5 %
                           
                        
                              
                                 Σύνολο
                              
                           
                           
                              358
                           
                           
                              100 %
                           
                           
                              249
                           
                           
                              100 %
                           
                        
                              Είδος σύμβασης
                           
                           
                              2008
                           
                           
                              2007
                           
                        
                              Αξία
                              (EUR)
                           
                           
                              Ποσοστό
                           
                           
                              Αξία
                              (EUR)
                           
                           
                              Ποσοστό
                           
                        
                              Υπηρεσίες
                           
                           
                              454 672 969
                           
                           
                              67 %
                           
                           
                              218 201 103
                           
                           
                              66 %
                           
                        
                              Προμήθειες
                           
                           
                              22 868 680
                           
                           
                              3 %
                           
                           
                              42 443 126
                           
                           
                              13 %
                           
                        
                              Έργα
                           
                           
                              81 247 056
                           
                           
                              12 %
                           
                           
                              16 449 758
                           
                           
                              5 %
                           
                        
                              Κτίριο
                           
                           
                              123 429 315
                           
                           
                              18 %
                           
                           
                              54 387 707
                           
                           
                              16 %
                           
                        
                              
                                 Σύνολο
                              
                           
                           
                              682 218 020
                           
                           
                              100 %
                           
                           
                              331 481 694
                           
                           
                              100 %
                           
                        (Ετήσια έκθεση σχετικά με τις συμβάσεις που συνήψε το Ευρωπαϊκό Κοινοβούλιο, 2008, σ. 4)
               
            
                  44.
               
               
                  επισημαίνει τον αναλυτικό πίνακα των διαφόρων συμβάσεων που συνήφθησαν το 2008 και το 2007 ανά είδος διαδικασίας της οποίας έγινε χρήση:
                  
                              Είδος διαδικασίας
                           
                           
                              2008
                           
                           
                              2007
                           
                        
                              Αριθμός
                           
                           
                              Ποσοστό
                           
                           
                              Αριθμός
                           
                           
                              Ποσοστό
                           
                        
                              Ανοικτή
                           
                           
                              126
                           
                           
                              35 %
                           
                           
                              85
                           
                           
                              34 %
                           
                        
                              Κλειστή
                           
                           
                              14
                           
                           
                              4 %
                           
                           
                              10
                           
                           
                              4 %
                           
                        
                              Με διαπραγμάτευση
                           
                           
                              218
                           
                           
                              61 %
                           
                           
                              154
                           
                           
                              62 %
                           
                        
                              
                                 Σύνολο
                              
                           
                           
                              358
                           
                           
                              100 %
                           
                           
                              249
                           
                           
                              100 %
                           
                        
                              Είδος διαδικασίας
                           
                           
                              2008
                           
                           
                              2007
                           
                        
                              Αξία
                              (EUR)
                           
                           
                              Ποσοστό
                           
                           
                              Αξία
                              (EUR)
                           
                           
                              Ποσοστό
                           
                        
                              Ανοικτή
                           
                           
                              345 415 316
                           
                           
                              51 %
                           
                           
                              162 124 519
                           
                           
                              49 %
                           
                        
                              Κλειστή
                           
                           
                              139 782 362
                           
                           
                              20 %
                           
                           
                              59 593 905
                           
                           
                              18 %
                           
                        
                              Με διαπραγμάτευση
                           
                           
                              197 020 342
                           
                           
                              29 %
                           
                           
                              109 763 270
                           
                           
                              33 %
                           
                        
                              
                                 Σύνολο
                              
                           
                           
                              682 218 020
                           
                           
                              100 %
                           
                           
                              331 481 694
                           
                           
                              100 %
                           
                        (Ετήσια έκθεση σχετικά με τις συμβάσεις που σύναψε το Ευρωπαϊκό Κοινοβούλιο, 2008, σ. 6)
               
            
                  45.
               
               
                  επισημαίνει ότι, επί συνόλου 358 συμβάσεων που συνήφθησαν το 2008, 140 συμβάσεις, αξίας 485,2 εκατ. ευρώ, βασίστηκαν σε ανοικτές ή περιορισμένες διαδικασίες, και 218, αξίας 197 εκατ. ευρώ, βασίστηκαν σε διαδικασίες με διαπραγμάτευση·
               
            
         Έκτακτες διαδικασίες με διαπραγμάτευση
      
      
                  46.
               
               
                  επισημαίνει ιδίως τη μεγάλη αύξηση που σημειώθηκε το 2008 στον αριθμό των έκτακτων διαδικασιών με διαπραγμάτευση όπως εμφαίνεται στον παρακάτω αναλυτικό πίνακα:
                  
                               
                           
                           
                              2008
                           
                           
                              2007
                           
                        
                              Αριθμός
                           
                           
                              % συνόλου συμβάσεων της ΓΔ
                           
                           
                              Αριθμός
                           
                           
                              % συνόλου συμβάσεων της ΓΔ
                           
                        
                              ΓΔ PRES (εκτός από DIT)
                           
                           
                              8
                           
                           
                              44,44 %
                           
                           
                              6
                           
                           
                              37,50 %
                           
                        
                              ΓΔ IPOL
                           
                           
                              0
                           
                           
                              0,00 %
                           
                           
                              0
                           
                           
                              0,00 %
                           
                        
                              ΓΔ EXPO
                           
                           
                              3
                           
                           
                              75,00 %
                           
                           
                              1
                           
                           
                              20,00 %
                           
                        
                              ΓΔ COMM (πλην Διεύθ. Βιβλιοθήκης)
                           
                           
                              16
                           
                           
                              16,00 %
                           
                           
                              9
                           
                           
                              13,64 %
                           
                        
                              ΓΔ PERS
                           
                           
                              0
                           
                           
                              0,00 %
                           
                           
                              1
                           
                           
                              9,09 %
                           
                        
                              ΓΔ INLO (πλην Διεύθ.υνση Διερμηνείας)
                           
                           
                              35
                           
                           
                              34,31 %
                           
                           
                              19
                           
                           
                              21,84 %
                           
                        
                              ΓΔ INTE (πρώην Διεύθυνση Διερμηνείας.)
                           
                           
                              9
                           
                           
                              56,25 %
                           
                           
                              3
                           
                           
                              33,33 %
                           
                        
                              ΓΔ TRAD (πλην Διεύθ. Εκδόσεων)
                           
                           
                              0
                           
                           
                              0,00 %
                           
                           
                              1
                           
                           
                              25,00 %
                           
                        
                              ΓΔ ITEC (πρώην Διευθύνσεις Εκδόσεων και ΤΠ)
                           
                           
                              9
                           
                           
                              56,25 %
                           
                           
                              2
                           
                           
                              33,33 %
                           
                        
                              ΓΔ FINS
                           
                           
                              0
                           
                           
                              0,00 %
                           
                           
                              0
                           
                           
                              0,00 %
                           
                        
                              Νομική Υπηρεσία
                           
                           
                              0
                           
                           
                              0,00 %
                           
                           
                              0
                           
                           
                              0,00 %
                           
                        
                              
                                 Κοινοβούλιο, σύνολο
                              
                           
                           
                              
                                 80
                              
                           
                           
                              
                                 22,35 %
                              
                           
                           
                              
                                 42
                              
                           
                           
                              
                                 16,87 %
                              
                           
                        (Ετήσια έκθεση σχετικά με τις συμβάσεις που ανέθεσε το Ευρωπαϊκό Κοινοβούλιο, 2008, σ. 9)
               
            
                  47.
               
               
                  επισημαίνει ότι η αναλογία των εκτάκτων διαδικασιών με διαπραγμάτευση σημείωσε τόσο αριθμητική όσο και ποσοστιαία αύξηση στην περίπτωση έξι κυρίων διατακτών·
               
            
         Άρθρο 54 των κανόνων εφαρμογής
          (12)
      
      
                  48.
               
               
                  υπενθυμίζει ότι το άρθρο 54 των κανόνων εφαρμογής ορίζει ότι: «Αν η αναλογία των διαδικασιών με διαπραγμάτευση, σε σχέση με τον αριθμό των συμβάσεων που συνάφθηκαν από τον ίδιο κύριο διατάκτη, αυξάνεται αισθητά σε σύγκριση με τα προηγούμενα οικονομικά έτη, ή αν αυτή η αναλογία είναι σημαντικά υψηλότερη από το μέσο όρο που καταγράφηκε στο επίπεδο του οικείου οργάνου, ο αρμόδιος διατάκτης συντάσσει έκθεση προς το εν λόγω όργανο εκθέτοντας τα μέτρα που έλαβε, ενδεχομένως, για να αναστρέψει αυτή την τάση»·
               
            
                  49.
               
               
                  είναι της άποψης ότι η αύξηση που καταγράφηκε μεταξύ 2007 και 2008 υποχρεώνει τους διατάκτες να λάβουν μέτρα για να «αναστρέψουν αυτήν την τάση»· καλεί το Γενικό Γραμματεία να υποβάλει έκθεση στην Επιτροπή Ελέγχου του Προϋπολογισμού σχετικά με τα μέτρα που ελήφθησαν πριν από την 1η Σεπτεμβρίου 2010·
               
            
                  50.
               
               
                  καλεί τους διατάκτες να υποβάλλουν στην αρμόδια για την απαλλαγή αρχή –από το οικονομικό έτος 2009 και μετά– περισσότερα στοιχεία που θα δίνουν τη δυνατότητα καλύτερης εποπτείας της προσφυγής του Κοινοβουλίου στις έκτακτες διαδικασίες με διαπραγμάτευση (άρθρα 126 και 127 των κανόνων εφαρμογής), ενσωματώνοντας στην ετήσια έκθεση δραστηριοτήτων τους παράρτημα το οποίο θα παρέχει σαφείς πληροφορίες ως προς τα εξής:
                  
                              —
                           
                           
                              πρώτον και κύριον, γιατί κατέστη αναγκαία η σύναψη σύμβασης σύμφωνα με το άρθρο 126 και 127 των κανόνων εφαρμογής,
                           
                        
                              —
                           
                           
                              για ποιο λόγο ο διατάκτης έκρινε ότι η συγκεκριμένη σύμβαση ενέπιπτε σε μία από τις κατηγορίες («καμία κατάλληλη προσφορά», «τεχνικοί ή καλλιτεχνικοί λόγοι», «επείγουσες περιπτώσεις» κ.λπ.)που καθορίζονται με το άρθρο 126 παράγραφος 1 και το άρθρο 127 παράγραφος 1,
                           
                        
                              —
                           
                           
                              ο αριθμός των υποψηφίων με τους οποίους διεξήχθησαν διαπραγματεύσεις, και
                           
                        
                              —
                           
                           
                              τα κριτήρια για το αποδεκτό της προσφοράς·
                           
                        
            
                  51.
               
               
                  καλεί, εκτός αυτού, την κεντρική οικονομική μονάδα να μεριμνήσει για την ενοποίηση των πληροφοριών που θα περιλαμβάνει το νέο παράρτημα στην «ετήσια έκθεση σχετικά με τις συμβάσεις που συνήψε το Ευρωπαϊκό Κοινοβούλιο»·
               
            
         Δηλώσεις της διοίκησης (Management representations) του Κοινοβουλίου
      
      
                  52.
               
               
                  υπενθυμίζει ότι το άρθρο 8, παράγραφοι 9 έως 11, των εσωτερικών κανόνων εφαρμογής του Ευρωπαϊκού Κοινοβουλίου ορίζει ότι ο γενικός γραμματέας, ως αρχικός κύριος διατάκτης, εκδίδει δήλωση σχετικά με το εάν ο προϋπολογισμός του Κοινοβουλίου έχει εκτελεστεί σύμφωνα με τις αρχές της χρηστής δημοσιονομικής διαχείρισης και σχετικά με το εάν το πλαίσιο ελέγχου που εφαρμόζεται παρέχει τις αναγκαίες εγγυήσεις όσον αφορά τη νομιμότητα και κανονικότητα των υποκείμενων πράξεων·
               
            
                  53.
               
               
                  υπενθυμίζει, εκτός αυτού, ότι η δήλωση που εκδίδει ο αρχικός κύριος διατάκτης βασίζεται στις δηλώσεις που έχουν εκδώσει οι Γενικοί Διευθυντές υπό την ιδιότητά τους των αρχικών κύριων διατακτών·
               
            
                  54.
               
               
                  επισημαίνει ότι, στη δήλωσή του της 4ης Μαρτίου 2009 (13), ο τέως γενικός γραμματέας:
                  
                              —
                           
                           
                              επεσήμανε ότι κανένας διατάκτης δεν είχε εισάγει τυπικά προσόντα στη δήλωσή του, και
                           
                        
                              —
                           
                           
                              επιβεβαίωσε ότι είναι ευλόγως πεπεισμένος ότι ο προϋπολογισμός του Κοινοβουλίου εκτελέστηκε σύμφωνα με τις αρχές της χρηστής δημοσιονομικής διαχείρισης και ότι το ισχύον πλαίσιο ελέγχου παρέχει τις αναγκαίες εγγυήσεις όσον αφορά τη νομιμότητα και κανονικότητα των υποκείμενων πράξεων·
                           
                        
            
                  55.
               
               
                  σημειώνει, εκτός αυτού, ότι ο αρχικός κύριος διατάκτης επεσήμανε επίσης ότι η δήλωση «βασίζεται στη κρίση μου, στις μέχρι σήμερα υποβληθείσες εκθέσεις εσωτερικού ελέγχου, στην κεντρική παρακολούθηση και στήριξη των δραστηριοτήτων δημοσιονομικής διαχείρισης που έχουν πραγματοποιηθεί εξ ονόματός μου και κατόπιν εντολής μου, καθώς και σε όλες τις πληροφορίες που έχω στη διάθεσή μου»·
               
            
         Άρθρο 60, παράγραφοι 4 και 7, του δημοσιονομικού κανονισμού
          (14)
      
      
                  56.
               
               
                  επισημαίνει ότι σύμφωνα με το άρθρο 60, παράγραφος 4, του δημοσιονομικού κανονισμού κάθε κύριος διατάκτης καλείται να «δημιουργεί […] τις διαδικασίες εσωτερικής διαχείρισης και ελέγχου που ενδείκνυνται για την άσκηση των καθηκόντων του […]»και ότι σύμφωνα με τη δεύτερη παράγραφο του άρθρου 60, παράγραφος 7, του δημοσιονομικού κανονισμού ο ίδιος υπεύθυνος για τη δημοσιονομική διαχείριση καλείται να συντάξει έκθεση σχετικά με την «αποτελεσματικότητα και την αποδοτικότητα» των συστημάτων που έχει εφαρμόσει·
               
            
         Δεν συμμορφώθηκαν όλες οι ετήσιες εκθέσεις δραστηριοτήτων με το δημοσιονομικό κανονισμό
      
      
                  57.
               
               
                  επισημαίνει περαιτέρω ότι μόνον ορισμένοι γενικοί διευθυντές «υπέδειξαν τους κινδύνους που σχετίζονται με τις επιχειρήσεις τους ή έδωσαν στοιχεία σχετικά με τη λειτουργία των συστημάτων εσωτερικού ελέγχου τους» (απάντηση στην ερώτηση 4.2.1), μολονότι το άρθρο 60, παράγραφος 7, δεύτερο εδάφιο, του δημοσιονομικού κανονισμού ορίζει σαφώς ότι οι διατάκτες σημειώνουν στην ετήσια έκθεση δραστηριοτήτων την «αποτελεσματικότητα και αποδοτικότητα του συστήματος εσωτερικού ελέγχου»·
               
            
         Είναι οι απαιτήσεις υποβολής εκθέσεων υπερβολικά χαλαρές;
      
      
                  58.
               
               
                  παρατηρεί ότι η αποτυχία ήταν «αναμφισβήτητα αποτέλεσμα του γεγονότος ότι οι κανόνες για την κατάρτιση των ετήσιων εκθέσεων δραστηριότητας για το 2008 άφησαν μεγαλύτερο περιθώριο στους διατάκτες όσον αφορά τον τρόπο με τον οποίο συνέτασσαν την έκθεση σχετικά με τα συστήματα εσωτερικού ελέγχου τους» (απάντηση στην ερώτηση αριθ. 4.2)· επισημαίνει με ικανοποίηση ότι, από την άποψη αυτή, οι οδηγίες για τις εκθέσεις του 2009 ήταν πιο αυστηρές και αναμένει ότι όλοι οι γενικοί διευθυντές θα πράξουν αναλόγως·
               
            
                  59.
               
               
                  υπενθυμίζει ότι ο στόχος του συστήματος εσωτερικού ελέγχου είναι η διασφάλιση της ορθότητας των δαπανών σύμφωνα με τους δημοσιονομικούς κανονισμούς·
               
            
                  60.
               
               
                  τονίζει ότι σε οιοδήποτε σύστημα δημοσιονομικής διαχείρισης πρέπει να υπάρχουν προσήκοντες έλεγχοι και ισορροπίες κατά τη χορήγηση εντολής για δαπάνες·
               
            
                  61.
               
               
                  καλεί, κατά συνέπεια, τον Γενικό Γραμματέα να ενημερώσει την αρμόδια για την απαλλαγή αρχή το συντομότερο δυνατόν και οπωσδήποτε πριν από τις 31 Δεκεμβρίου 2010, για τα ακριβή μέτρα —και τις προθεσμίες εφαρμογής τους— που έχει λάβει ή πρόκειται να λάβει προκειμένου να ενισχύσει το σύστημα εσωτερικού ελέγχου και ιδίως όσον αφορά:
                  
                              —
                           
                           
                              τη διασφάλιση της πλήρους συμμόρφωσης των εκθέσεων δραστηριοτήτων όλων των διατακτών με το άρθρο 60 παράγραφος 7 του δημοσιονομικού κανονισμού,
                           
                        
                              —
                           
                           
                              την εξασφάλιση σαφέστερων, συντομότερων, ακριβέστερων, κρίσιμων και επαγγελματικών ετησίων εκθέσεων δραστηριότητας, προκειμένου να παρέχονται στην αρμόδια για την απαλλαγή αρχή κρίσιμες πληροφορίες σχετικά με τη χρήση του δημοσίου χρήματος από το Κοινοβούλιο, με τη λήψη κάθε άλλου μέτρου αναγκαίου για τον Γενικό Γραμματέα, προκειμένου να εκδώσει ουσιαστική δήλωση αξιοπιστίας,
                           
                        
                              —
                           
                           
                              τη διενέργεια εσωτερικών ελέγχων στις συμβάσεις που ανατέθηκαν μέσω κλειστής διαδικασίας και διαδικασίας με διαπραγμάτευση από το 2008 και μετά και την εντατικοποίηση των εν λόγω εσωτερικών ελέγχων,
                           
                        
                              —
                           
                           
                              τη δημοσίευση πλήρους ετήσιου καταλόγου με όλες τις εταιρείες στις οποίες ανατέθηκαν συμβάσεις μέσω κλειστής διαδικασίας και διαδικασίας με διαπραγμάτευση από το 2008·
                           
                        
            
         Ετήσια έκθεση του Ελεγκτικού Συνεδρίου για το οικονομικό έτος 2008
      
      
         Συντελεστής πολλαπλασιασμού που εφαρμόζεται στους μισθούς
      
      
                  62.
               
               
                  επισημαίνει ότι το Κοινοβούλιο και η Ευρωπαϊκή Οικονομική και Κοινωνική Επιτροπή εξακολουθούν να εφαρμόζουν τις διατάξεις του κανονισμού υπηρεσιακής κατάστασης σχετικά με τον πολλαπλασιαστικό συντελεστή όπως και τα προηγούμενα έτη, αναμένοντας την τελική απόφαση του Δικαστηρίου των Ευρωπαϊκών Κοινοτήτων όσον αφορά σχετικές υποθέσεις που έχουν προσαχθεί ενώπιον του από το προσωπικό τους·
               
            
         Απόδοση των εξόδων διαμονής στα οποία υποβάλλονται οι υπάλληλοι κατά τη διάρκεια αποστολής
      
      
                  63.
               
               
                  επισημαίνει ότι το οικονομικό έτος 2004 το Ελεγκτικό Συνέδριο ζήτησε από το Κοινοβούλιο να διασφαλίσει ότι τα έξοδα διαμονής κατά τις αποστολές αποδίδονται σύμφωνα με τον κανονισμό υπηρεσιακής κατάστασης· αναγνωρίζει τις προσπάθειες που κατέβαλε η ΓΔ Προσωπικού για την απλούστευση και τον εξορθολογισμό της διαχείρισης αποστολών·
               
            
                  64.
               
               
                  επισημαίνει την απάντηση της διοίκησης και εφιστά την προσοχή στο γεγονός ότι δεν μπορεί να γίνεται χρήση της «δημοσιονομικής βάσης» για να ανατραπεί το ρυθμιστικό πλαίσιο· θεωρεί ότι στο θέμα αυτό θα πρέπει να δοθεί ιδιαίτερη προσοχή στην επόμενη αναθεώρηση του κανονισμού υπηρεσιακής κατάστασης·
               
            
                  65.
               
               
                  αναμένει ότι οι κύριοι αρμόδιοι για τη λήψη αποφάσεων σε αυτό τον τομέα —το προεδρείο, ο γενικός γραμματέας και ο Γενικός Διευθυντής Προσωπικού— θα λάβουν, το συντομότερο δυνατόν μετά τη λήψη απόφασης, τα αναγκαία μέτρα για να διασφαλίσουν ότι οι εσωτερικοί κανόνες και οι διαδικασίες του Κοινοβουλίου όσον αφορά τις αποστολές συμμορφώνονται πλήρως και με συνέπεια προς την αρχή της χρηστής δημοσιονομικής διαχείρισης και τον κανονισμό υπηρεσιακής κατάστασης·
               
            
         Επιδόματα των βοηθών των βουλευτών
      
      
                  66.
               
               
                  επισημαίνει και επαινεί τις σημαντικές προσπάθειες που έχουν καταβάλει οι υπηρεσίες για τη ρύθμιση των εξόδων επικουρίας των βουλευτών που καταβλήθηκαν κατά τα έτη 2004 έως 2008·
               
            
                  67.
               
               
                  καλεί τον Γενικό Γραμματέα, τον Γενικό Διευθυντή Προσωπικού και τον Γενικό Διευθυντή Καινοτομιών και Τεχνολογικής Υποστήριξης να εξετάσουν σε ποιο βαθμό μπορούν να χρησιμοποιηθούν οι νέες τεχνολογίες τηλεδιάσκεψης προκειμένου να μειωθούν οι δαπάνες για αποστολές· επισημαίνει ειδικότερα τη δυνατότητα χρήσης λογισμικού Open Source για ασφαλή και οικονομικότερη διεξαγωγή τηλεδιασκέψεων·
               
            
                  68.
               
               
                  επισημαίνει επίσης ότι το νέο σύστημα που ισχύει από τις 14 Ιουλίου 2009 αναμένεται ότι θα διασφαλίσει την κατάλληλη συμμόρφωση προς τους σχετικούς κανόνες και τις αρχές και θα εξασφαλίζει με τον καλύτερο τρόπο τη διαφάνεια, τη νομιμότητα και τη χρηστή δημοσιονομική διαχείριση του επιδόματος βοηθού των βουλευτών·
               
            
         Οι βουλευτές ως δημόσια πρόσωπα
      
      
                  69.
               
               
                  υποστηρίζει το δικαίωμα των φορολογουμένων να ελέγχουν πώς χρησιμοποιείται από τους βουλευτές η συνεισφορά τους και καλεί τα μέλη να δώσουν ιδιαίτερη προσοχή στο δημόσιο όφελος όταν χρησιμοποιούν τους ευρωπαϊκούς δημόσιους πόρους·
               
            
                  70.
               
               
                  καλεί —έχοντας υπόψη τους σημαντικούς κινδύνους υπόληψης σε αυτό τον τομέα της δημόσιας πολιτικής— τόσο τον εσωτερικό ελεγκτή του όσο και το Ελεγκτικό Συνέδριο να παρακολουθούν στενά τη λειτουργία και την αποτελεσματικότητα του νέου πλαισίου και να επισημαίνουν ενδεχόμενες ελλείψεις και/ή δυνατότητες ως προς τη βελτίωση της δημόσιας πρόσβασης στις πληροφορίες που αφορούν τις χρηματικές απολαβές των βουλευτών, συμπεριλαμβανομένων και των εξόδων επικουρίας·
               
            
         Συμπληρωματικό καθεστώς συντάξεως των βουλευτών
      
      
                  71.
               
               
                  υπενθυμίζει τις παρατηρήσεις του Ελεγκτικού Συνεδρίου στις ετήσιες εκθέσεις του για το 2006 και το 2007 σχετικά με την ανάγκη να θεσπισθούν σαφείς κανόνες που θα καθορίζουν τις υποχρεώσεις και τις αρμοδιότητες του Κοινοβουλίου και των μελών του ταμείου σε περίπτωση ελλείμματος· ζητεί από το Γενικό Γραμματέα να υποβάλει, έως τις 31 Δεκεμβρίου 2010, πρόταση για την επίλυση του θέματος στην οποία θα γίνεται σεβαστή η απόφαση της Ολομέλειας να μη χρησιμοποιηθούν επιπλέον χρήματα των φορολογουμένων για την κάλυψη του ελλείμματος·
               
            
                  72.
               
               
                  επισημαίνει ότι στις, 31 Δεκεμβρίου 2008, το ταμείο είχε αναλογιστικό έλλειμμα 121 844 000 ευρώ και ότι την ίδια ημέρα το ταμείο εκτίμησε ότι οι παροχές που απομένουν να χορηγηθούν στα μέλη του ταμείου ανέρχονται 276 984 000 ευρώ (ετήσια έκθεση 2008 του Ελεγκτικού Συνεδρίου, παράρτημα 11.2)·
               
            
                  73.
               
               
                  επισημαίνει ότι οι αρμοδιότητες του Κοινοβουλίου ανακλώνται στις δημοσιονομικές καταστάσεις όπως είχαν στις 31 Δεκεμβρίου 2008·
               
            
                  74.
               
               
                  εφιστά την προσοχή στην έκθεση του ανεξάρτητου ελεγκτή σύμφωνα με την οποία «η διάταξη για συντάξεις και παρόμοιες υποχρεώσεις έχει υπολογιστεί βάσει απόδοσης της επένδυσης της τάξης του 6,5 % ετησίως», ποσοστό το οποίο δεν ανταποκρίνεται στην πραγματικότητα·
               
            
                  75.
               
               
                  τονίζει την ανάγκη για πλήρη διαφάνεια όσον αφορά αποφάσεις που πρέπει να ληφθούν από τα διοικητικά όργανα, δηλαδή από τον Πρόεδρο, το προεδρείο, τους Κοσμήτορες και τη διάσκεψη των Προέδρων·
               
            
                  76.
               
               
                  καλεί το προεδρείο να εξετάσει το ενδεχόμενο να έχει ευχερέστερη πρόσβαση η Επιτροπή Ελέγχου του Προϋπολογισμού στις πληροφορίες που παρέχονται στην Επιτροπή Προϋπολογισμών σχετικά με τις αποφάσεις που έχουν μείζονες δημοσιονομικές συνέπειες, προκειμένου να εξυπηρετούνται καλύτερα οι ανάγκες ενημέρωσης της αρμόδιας για την απαλλαγή αρχής και των ευρωπαίων φορολογουμένων·
               
            
                  77.
               
               
                  εκτιμά ότι το προεδρείο, ως το σώμα που είναι αρμόδιο στο Κοινοβούλιο για δημοσιονομικές και διοικητικές αποφάσεις που επηρεάζουν τους βουλευτές και τη λειτουργία του θεσμικού οργάνου, έχει ιδιαίτερη ευθύνη στο θέμα της προαγωγής της δημοκρατικής λογοδοσίας·
               
            
                  78.
               
               
                  φρονεί ότι οι προτάσεις τροποποίησης του προϋπολογισμού που καλύπτουν μόνο το τρέχον οικονομικό έτος είναι ανεπαρκείς ως εργαλείο διαχείρισης και καλεί το προεδρείο να υποβάλει πενταετή εκτίμηση των συνεπειών που αναμένεται ότι θα έχουν μείζονες δημοσιονομικές αποφάσεις·
               
            
                  79.
               
               
                  εφιστά την προσοχή στο γεγονός ότι τα θέματα που αφορούν τη λογοδοσία στη δημόσια πολιτική και τη διαχείριση των κινδύνων υπόληψης των δημόσιων οργανισμών είναι θέματα που δεν μπορούν και δεν θα έπρεπε να αντιμετωπίζονται μόνον ως νομικά ζητήματα·
               
            
         Εκθέσεις του εσωτερικού ελεγκτή του Κοινοβουλίου
      
      
                  80.
               
               
                  σημειώνει ότι η υπηρεσία εσωτερικού ελέγχου ήταν, από τη σύστασή της, τμήμα της Γενικής Διεύθυνσης Οικονομικών, στην οποία αναλογεί το 30 % του προϋπολογισμού του Κοινοβουλίου και εκφράζει την ικανοποίησή του για το γεγονός ότι η υπηρεσία εσωτερικού ελέγχου υπάγεται πλέον, από την 1η Σεπτεμβρίου 2009, σύμφωνα με απόφαση του γενικού γραμματέα, άμεσα στο Γενικό Γραμματέα, καθώς, με αυτή την κίνηση, θα ενισχυθούν τόσο η αποτελεσματικότητα της δραστηριότητας εσωτερικού ελέγχου όσο και η κατανόηση του ανεξάρτητου και αντικειμενικού ρόλου της από τα ελεγχόμενα τμήματα·
               
            
                  81.
               
               
                  τονίζει ότι η προηγούμενη θέση της εντός του οργάνου δεν εμπόδιζε την υπηρεσία εσωτερικού ελέγχου να ασκεί τα καθήκοντά της τηρώντας τις επαγγελματικές και ρυθμιστικές απαιτήσεις· χαιρετίζει τη νέα της θέση και αναμένει ότι θα βελτιώσει τη ροή σημαντικών πληροφοριών από το Γενικό Γραμματέα σχετικά με θέματα κινδύνων, διευκολύνοντας έτσι τον εσωτερικό ελεγκτή στο ρόλο του να παρέχει συμβουλές στο Κοινοβούλιο για την αντιμετώπιση των κινδύνων·
               
            
         Έλεγχος του πλαισίου εσωτερικού ελέγχου
      
      
                  82.
               
               
                  σημειώνει με ικανοποίηση ότι η υπηρεσία εσωτερικού ελέγχου έχει δώσει προτεραιότητα στην παρακολούθηση και την παροχή συμβουλών σχετικά με την εφαρμογή των νέων αποκεντρωμένων συστημάτων εσωτερικού ελέγχου που εισήγαγε ο δημοσιονομικός κανονισμός ο οποίος τέθηκε σε ισχύ την 1η Ιανουαρίου 2003·
               
            
                  83.
               
               
                  σημειώνει επιπλέον ότι η αρχική εξέταση του πλαισίου εσωτερικού ελέγχου το 2003 και 2004 είχε ως αποτέλεσμα 14 εκθέσεις ελέγχου που καλύπτουν όλα τα τμήματα και τις κεντρικές υπηρεσίες και περιλαμβάνουν 452 συμφωνηθείσες δράσεις·
               
            
                  84.
               
               
                  επισημαίνει ότι μία σειρά πρώτων ελέγχων το 2005 και 2006 κατέδειξε ότι η διοίκηση είχε εφαρμόσει τις 225 από τις 452 δράσεις και ότι στις 227 μη ολοκληρωθείσες δράσεις περιλαμβάνονταν 20 οι οποίες θεωρούνται «κρίσιμες», καθώς αφορούσαν τομείς με υψηλή έκθεση σε κίνδυνο για τους οποίους χρειάστηκε άμεση διορθωτική δράση από τις ενδιαφερόμενες υπηρεσίες·
               
            
         Εναπομένουσες ανοικτές δράσεις
      
      
                  85.
               
               
                  επισημαίνει επίσης ότι, σύμφωνα με δεύτερη σειρά ελέγχων το 2007 και το 2008, το αποτέλεσμα στο τέλος του 2008 κατέδειξε ότι, από τις 452 δράσεις, οι 88 παρέμεναν ανοικτές και ότι αυτές οι δράσεις κατανέμονταν μεταξύ των διαφόρων ΓΔ ως εξής:
                  
                              ΓΔ PRES:
                           
                           
                              5
                           
                        
                              ΓΔ TRAD:
                           
                           
                              1
                           
                        
                              ΓΔ ITEC:
                           
                           
                              22 + 4 μη ολοκληρωθείσες κρίσιμες δράσεις
                           
                        
                              ΓΔ INTE:
                           
                           
                              5
                           
                        
                              ΓΔ INLO
                           
                           
                              10
                           
                        
                              ΓΔ COMM:
                           
                           
                              6
                           
                        
                              ΓΔ PERS
                           
                           
                              9
                           
                        
                              ΓΔ FINS
                           
                           
                              12
                           
                        
                              Γεν. Γραμμ.
                           
                           
                              18 (κεντρικές δράσεις)
                           
                        
            
                  86.
               
               
                  εκφράζει την ικανοποίησή του για τις βελτιώσεις στα συστήματα διαχείρισης και εσωτερικού ελέγχου των γενικών διευθύνσεων αλλά και την απορία του για τον αριθμό μη ολοκληρωθεισών δράσεων που έχει ως αποτέλεσμα το συνολικό ποσοστό ολοκλήρωσης να είναι μόνο 80,53 % επί σχετικά μεγάλο χρονικό διάστημα, εντός του οποίου οι αρμόδιες υπηρεσίες είχαν αρκετό χρόνο στη διάθεσή τους για να αναλάβουν διορθωτική δράση·
               
            
                  87.
               
               
                  έχει πλήρη επίγνωση του γεγονότος ότι ορισμένα τμήματα μεταφέρθηκαν σε άλλες γενικές διευθύνσεις στην εν λόγω περίοδο· υπενθυμίζει ότι «το όργανο εξασφαλίζει την παρακολούθηση των συστάσεων που προκύπτουν από τους ελέγχους» σύμφωνα με το άρθρο 86 παράγραφος 3 του δημοσιονομικού κανονισμού και θεωρεί μη ικανοποιητικό το γεγονός ότι οι συστάσεις ελέγχου που εκδόθηκαν το 2003 και 2004 δεν έχουν ακόμη εφαρμοστεί το 2008·
               
            
                  88.
               
               
                  τονίζει ότι οι 88 μη ολοκληρωθείσες δράσεις καταδεικνύουν ότι εξακολουθούν να υφίστανται εναπομένοντες κίνδυνοι σε συγκεκριμένους τομείς και συνιστά ένθερμα να ληφθούν γρήγορα τα κατάλληλα μέτρα ώστε να εφαρμοστούν οι εκκρεμούσες συστάσεις το συντομότερο· καλεί το Γενικό Γραμματέα να ενημερώσει την αρμόδια επιτροπή σχετικά με την πρόοδο που έχει σημειωθεί·
               
            
                  89.
               
               
                  θεωρεί ότι πρέπει να γίνει αξιολόγηση της υπηρεσίας εσωτερικών ελέγχων του Κοινοβουλίου με στόχο την ενίσχυση της υπηρεσίας αυτής και απώτερο σκοπό την περαιτέρω βελτίωση του δημοσιονομικού ελέγχου, και ότι πρέπει να παρασχεθεί κάθε μέσο που θα εγγυάται την εκπλήρωση των καθηκόντων της Επιτροπής Ελέγχου του Προϋπολογισμού·
               
            
                  90.
               
               
                  απαιτεί να δοθούν στο Κοινοβούλιο —το αργότερο έως τις 30 Σεπτεμβρίου 2010— πλήρεις εξηγήσεις και ακριβείς απαντήσεις όσον αφορά τους λόγους για τους οποίους το νέο κέντρο επισκεπτών δεν έχει ανοίξει ακόμη·
               
            
         Τα βραβεία του Ευρωπαϊκού Κοινοβουλίου
      
      
                  91.
               
               
                  θεωρεί ανάρμοστη την αθλοθέτηση του Δημοσιογραφικού Βραβείου του Κοινοβουλίου δεδομένου ότι το Κοινοβούλιο δεν θα πρέπει να απονέμει βραβεία σε δημοσιογράφους που αποστολή τους είναι η κριτική θεώρηση των θεσμικών οργάνων της ΕΕ και του έργου τους·
               
            
         Πολιτικές ομάδες (θέση 4000 του προϋπολογισμού)
      
      
                  92.
               
               
                  σημειώνει ότι το 2008 οι πιστώσεις που είχαν εγγραφεί στη θέση 4000 του προϋπολογισμού χρησιμοποιήθηκαν ως εξής:
                  
                              (σε EUR)
                           
                        
                              Διαθέσιμο σύνολο δυνάμει του προϋπολογισμού του 2008
                           
                           
                              81 625 415
                           
                        
                              Μη εγγεγραμμένοι βουλευτές
                           
                           
                              1 485 287
                           
                        
                              Διαθέσιμα ποσά για τις ομάδες
                           
                           
                              80 140 128
                           
                        
                              Ομάδα
                           
                           
                              Πιστώσεις που χορηγήθηκαν από τον προϋπολογισμό του Κοινοβουλίου
                           
                           
                              Επαναδιάθεση (15)
                              
                           
                           
                              Συμπληρωματική χορήγηση πιστώσεων 2008 (16)
                              
                           
                           
                              Ίδια έσοδα και μεταφερθείσες πιστώσεις των ομάδων
                           
                           
                              Δαπάνες 2008
                           
                           
                              Ποσοστό απορρόφησης των διαθέσιμων πιστώσεων
                           
                           
                              Ανώτατο όριο μεταφορών (17)
                              
                           
                           
                              Ποσά που μεταφέρθηκαν στο 2009
                           
                        
                              PPE
                           
                           
                              19 457 497
                           
                           
                              –19 262
                           
                           
                              2 256 382
                           
                           
                              9 768 471
                           
                           
                              24 057 411
                           
                           
                              76,46 %
                           
                           
                              11 985 131
                           
                           
                              7 405 677
                           
                        
                              PSE
                           
                           
                              14 417 268
                           
                           
                              45 992
                           
                           
                              1 685 892
                           
                           
                              7 254 341
                           
                           
                              16 555 599
                           
                           
                              70,74 %
                           
                           
                              8 894 526
                           
                           
                              6 847 894
                           
                        
                              ALDE
                           
                           
                              6 685 814
                           
                           
                              –35 299
                           
                           
                              768 650
                           
                           
                              3 008 933
                           
                           
                              7 409 623
                           
                           
                              71,05 %
                           
                           
                              4 111 557
                           
                           
                              3 018 475
                           
                        
                              VERTS/ALE
                           
                           
                              2 765 269
                           
                           
                              45 912
                           
                           
                              330 540
                           
                           
                              1 070 615
                           
                           
                              3 191 911
                           
                           
                              75,78 %
                           
                           
                              1 713 175
                           
                           
                              1 020 425
                           
                        
                              GUE/NGL
                           
                           
                              2 809 780
                           
                           
                              –2 357
                           
                           
                              325 919
                           
                           
                              971 528
                           
                           
                              2 627 939
                           
                           
                              64,02 %
                           
                           
                              1 730 809
                           
                           
                              1 476 931
                           
                        
                              UEN
                           
                           
                              2 764 733
                           
                           
                              –26 557
                           
                           
                              315 066
                           
                           
                              968 265
                           
                           
                              2 770 796
                           
                           
                              68,90 %
                           
                           
                              1 697 433
                           
                           
                              1 250 711
                           
                        
                              IND/DEM
                           
                           
                              1 621 041
                           
                           
                              –51 389
                           
                           
                              176 408
                           
                           
                              760 676
                           
                           
                              1 924 007
                           
                           
                              76,75 %
                           
                           
                              986 929
                           
                           
                              582 729
                           
                        
                              NI
                           
                           
                              1 226 937
                           
                           
                               
                           
                           
                              141 143
                           
                           
                              117 207
                           
                           
                              1 019 401
                           
                           
                              68,63 %
                           
                           
                              754 612
                           
                           
                              392 949
                           
                        
                              
                                 Σύνολο
                              
                           
                           
                              51 748 339
                           
                           
                              –42 960
                           
                           
                              6 000 000
                           
                           
                              23 920 036
                           
                           
                              59 556 687
                           
                           
                              72,96 %
                           
                           
                              31 874 170
                           
                           
                              21 995 791
                           
                        
            
         Συμπληρωματικές πιστώσεις
      
      
                  93.
               
               
                  υπενθυμίζει ότι, στη συνεδρίασή του στις 19 Νοεμβρίου 2008, το προεδρείο αποφάσισε να εγγράψει συμπληρωματικές πιστώσεις 6 εκατ. ευρώ στη θέση του προϋπολογισμού 4000 για να χρηματοδοτήσει ενημερωτική εκστρατεία σχετικά με τις ευρωπαϊκές εκλογές του 2009 [D(2009)28076 της 15ης Ιουνίου 2009]·
               
            
                  94.
               
               
                  επισημαίνει ότι, στις 15 Δεκεμβρίου 2008, το προεδρείο αποφάσισε:
                  
                              —
                           
                           
                              «ότι το ανώτατο όριο του 50 % που προβλέπουν τα άρθρα 2.1.6 και 2.9.2 της ρύθμισης που διέπει τους όρους χρήσης των εγγεγραμμένων στη θέση 4000 του προϋπολογισμού πιστώσεων δεν εφαρμόζεται στις συμπληρωματικές πιστώσεις των έξι εκατ. ευρώ που αποφάσισε να κατανείμει εκ νέου κατά τη συνεδρίαση της 19ης Νοεμβρίου 2008 και ότι, ως εκ τούτου, το συμπληρωματικό αυτό ποσό μπορεί να μεταφερθεί στο σύνολό του στο οικονομικό έτος 2009,
                           
                        
                              —
                           
                           
                              οι πολιτικές ομάδες οφείλουν εντούτοις να χρησιμοποιήσουν τις συμπληρωματικές αυτές πιστώσεις πριν τα τέλη Μαρτίου 2009 και ότι οποιοδήποτε ποσό παραμείνει αχρησιμοποίητο οφείλει να αποδοθεί στον προϋπολογισμό του Κοινοβουλίου,
                           
                        
                              —
                           
                           
                              να εξεταστεί η χρήση των συμπληρωματικών αυτών πιστώσεων κατά το κλείσιμο της δημοσιονομικής χρήσης για το πρώτο εξάμηνο του 2009, δεδομένου ότι τα εκλογικά έτη χωρίζονται σε δύο περιόδους των έξι μηνών» [D(2009)28076 της 15ης Ιουνίου 2009]·
                           
                        
            
                  95.
               
               
                  υπενθυμίζει ότι, στη συνεδρίαση του Προεδρείου στις 16 Ιουνίου 2009, ο πρόεδρος επεσήμανε «με ανησυχία τη γενική πτώση της συμμετοχής στις εκλογές αυτές στο 43,2 %, γεγονός που θα αποτελέσει […] θέμα για το οποίο το επόμενο προεδρείο θα πρέπει να προβληματισθεί ιδιαίτερα» (PE 426.193/BUR)·
               
            
         Κλείσιμο των λογαριασμών - χωρίς συζήτηση;
      
      
                  96.
               
               
                  σημειώνει ότι σύμφωνα με το σημείο 2.7.3 των κανονιστικών ρυθμίσεων σχετικά με τη χρήση των πιστώσεων της θέσης 4000
                      (18) του προϋπολογισμού, ο πρόεδρος διαβίβασε τις ελεγχθείσες εκθέσεις που υπέβαλαν οι πολιτικές ομάδες σχετικά με τη χρήση των πιστώσεων στην Επιτροπή Ελέγχου του Προϋπολογισμού, στις 8 Ιουλίου 2009 (επιστολή 311812)·
               
            
                  97.
               
               
                  επισημαίνει ότι ο γενικός γραμματέας, με το σημείωμά του προς τα μέλη του Προεδρείου της 15ης Ιουνίου 2009 [D(2009)28076], δήλωσε ότι «Σε όλες τις εκθέσεις, οι ελεγκτές πιστοποιούν ανεπιφύλακτα ότι οι κατατεθέντες λογαριασμοί συνάδουν με τις ρυθμιστικές διατάξεις»·
               
            
                  98.
               
               
                  επισημαίνει ότι, στη συνεδρίασή του της 16ης Ιουνίου 2009 (πρακτικά της συνεδρίασης της 16ης Ιουνίου 2009, PE 426.193/BUR):
                  
                              —
                           
                           
                              κατά την εξέταση της απόφασής του σχετικά με το κλείσιμο των λογαριασμών των πολιτικών ομάδων 2008, το προεδρείο έλαβε υπόψη και να ενέκρινε τα έγγραφα που διαβιβάστηκαν από πολιτικές ομάδες·
                           
                        
                              —
                           
                           
                              κατά την εξέταση της απόφασής του σχετικά με το κλείσιμο των λογαριασμών της ομάδας ITS το προεδρείο ενέκρινε τα συμπεράσματα που περιέχονται στο σημείωμα του γενικού γραμματέα σχετικά με το θέμα αυτό·
                           
                        
                              —
                           
                           
                              το προεδρείο ανέθεσε στο Γενικό Γραμματέα να καθορίσει το οριστικό ποσό των απαιτήσεων που εγείρονται κατά βουλευτή και να εφαρμόσει, κατά περίπτωση, τον δέοντα διακανονισμό·
                           
                        
            
                  99.
               
               
                  υπενθυμίζει ότι, σύμφωνα με το σημείο 2.2.3 των κανονιστικών ρυθμίσεων σχετικά με τη χρησιμοποίηση των πιστώσεων της θέσης 4000 του προϋπολογισμού, κάθε ομάδα πρέπει να εφαρμόζει σύστημα εσωτερικού ελέγχου·
               
            
         Ευρωπαϊκά πολιτικά κόμματα
      
      
                  100.
               
               
                  σημειώνει ότι, το 2008, οι πιστώσεις που είχαν εγγραφεί στη θέση 4020 του προϋπολογισμού χρησιμοποιήθηκαν ως εξής:
                  
                              (EUR)
                           
                        
                              Εκτέλεση του προϋπολογισμού 2008 στο πλαίσιο της συμφωνίας
                           
                        
                              Κόμμα
                           
                           
                              Ίδιοι πόροι
                           
                           
                              Σύνολο επιδοτήσεων από το ΕΚ
                           
                           
                              Σύνολο εσόδων
                           
                           
                              Επιδοτήσεις ως ποσοστό των επιλέξιμων δαπανών (μέγιστο 85 %)
                           
                        
                              PPE
                           
                           
                              1 169 574,08
                           
                           
                              3 354 754,00
                           
                           
                              4 524 328,08
                           
                           
                              79 %
                           
                        
                              PSE
                           
                           
                              859 853,00
                           
                           
                              3 027 647,00
                           
                           
                              3 887 500,00
                           
                           
                              82 %
                           
                        
                              ELDR
                           
                           
                              420 721,36
                           
                           
                              1 115 665,00
                           
                           
                              1 536 386,36
                           
                           
                              83 %
                           
                        
                              EFGP
                           
                           
                              272 909,63
                           
                           
                              641 534,00
                           
                           
                              914 443,63
                           
                           
                              70 %
                           
                        
                              GE
                           
                           
                              176 454,75
                           
                           
                              536 539,11
                           
                           
                              712 993,86
                           
                           
                              76 %
                           
                        
                              PDE
                           
                           
                              78 746,17
                           
                           
                              407 693,22
                           
                           
                              486 439,39
                           
                           
                              83 %
                           
                        
                              AEN
                           
                           
                              36 619,20
                           
                           
                              206 376,01
                           
                           
                              242 995,21
                           
                           
                              85 %
                           
                        
                              ADIE
                           
                           
                              80 187,00
                           
                           
                              303 051,35
                           
                           
                              383 238,35
                           
                           
                              85 %
                           
                        
                              EFA
                           
                           
                              65 390,25
                           
                           
                              226 600,00
                           
                           
                              291 990,25
                           
                           
                              83 %
                           
                        
                              EUD
                           
                           
                              50 094,08
                           
                           
                              153 821,06
                           
                           
                              203 915,14
                           
                           
                              85 %
                           
                        
                              
                                 Σύνολο
                              
                           
                           
                              3 210 549,52
                           
                           
                              9 973 680,75
                           
                           
                              13 184 230,27
                           
                           
                              80 %
                           
                        
            
                  101.
               
               
                  επισημαίνει ότι το προεδρείο, κατά τη συνεδρίασή του της 17ης Ιουνίου 2009, ενέκρινε χωρίς συζήτηση τις τελικές εκθέσεις σχετικά με την υλοποίηση των αντιστοίχων προγραμμάτων δραστηριοτήτων και τις δημοσιονομικές καταστάσεις των επτά από τα δέκα ευρωπαϊκά πολιτικά κόμματα (πρακτικά της συνεδρίασης της 17ης Ιουνίου 2009, PE 426.231/BUR)·
               
            
                  102.
               
               
                  επισημαίνει επίσης ότι ο γενικός γραμματέας, στο σημείωμά του προς τα μέλη του Προεδρείου [D(2009)30444 της 15ης Ιουνίου 2009] αναφέρει τα εξής:
                  
                              «8.
                           
                           
                              Οι εκθέσεις δραστηριοτήτων των κομμάτων αντιστοιχούν σε γενικές γραμμές στα προγράμματα εργασίας που υποβλήθηκαν με την αίτηση για τη χορήγηση επιδότησης. Τα κόμματα έχουν επιφέρει τροποποιήσεις εν συγκρίσει προς τα αρχικά προγράμματα, κυρίως όσον αφορά τα θέματα, τις ημερομηνίες και τους τόπους διεξαγωγής συνεδριάσεων ή συνεδρίων. Ωστόσο, οι αλλαγές αυτές δεν επηρεάζουν κατά βάθος τα προγράμματα εργασίας και θα πρέπει να γίνουν δεκτές ως στοιχεία συνυφασμένα με την ευελιξία που απαιτείται για να προσαρμόζουν τα κόμματα τη δράση τους στις μεταβολές του πολιτικού περιβάλλοντος που επέρχονται στη διάρκεια του έτους. Τα κόμματα έχουν επίσης προβεί σε προσαρμογές του προβλεπομένου προϋπολογισμού τους μέσω μεταφορών.
                              …
                           
                        
                              10.
                           
                           
                              Σε όλες τις εκθέσεις οι ελεγκτές έχουν πιστοποιήσει ανεπιφύλακτα ότι οι λογαριασμοί που υποβλήθηκαν ήταν σύμμορφοι με τις κανονιστικές διατάξεις του κανονισμού (ΕΚ) αριθ. 2004/2003 και έδιδαν ειλικρινή και πιστή εικόνα της κατάστασης του πολιτικού κόμματος κατά την ημερομηνία κλεισίματος του οικονομικού έτους 2008.»·
                           
                        
            
                  103.
               
               
                  επισημαίνει ότι το προεδρείο, στη συνεδρίασή του της 14ης Σεπτεμβρίου 2009, ενέκρινε τις τελικές εκθέσεις σχετικά με την υλοποίηση των αντίστοιχων προγραμμάτων δραστηριοτήτων και τις δημοσιονομικές καταστάσεις των τριών ευρωπαϊκών πολιτικών κομμάτων, των οποίων οι εκθέσεις δεν ήταν διαθέσιμες στη συνεδρίαση του Προεδρείου, της 17ης Ιουνίου 2009, δηλαδή των ομάδων ADIE (Συμμαχία των Ανεξαρτήτων Δημοκρατών στην Ευρώπη), AEN (Συμμαχία για την Ευρώπη των εθνών) και EUD (Δημοκράτες στην ΕΕ) (Πρακτικά της συνεδρίασης της 14ης Σεπτεμβρίου 2009, PE 426.393/BUR)·
               
            
                  104.
               
               
                  επισημαίνει, εκτός αυτού, ότι το προεδρείο διαπίστωσε ότι ο διατάκτης κλήθηκε να ανακτήσει το ποσό των 90 604,58 ευρώ από τα τρία ενδιαφερόμενα κόμματα (ADIE, AEN και EUD), ενόψει του τελικού ποσού των επιχορηγήσεων που πρόκειται να χορηγηθούν στα εν λόγω κόμματα·
               
            
                  105.
               
               
                  επισημαίνει την απάντηση του γενικού γραμματέα στην παράγραφο 96 του από 23 Απριλίου 2009 ψηφίσματός του (19) σχετικά με τη συνέχεια που δίδεται στα πορίσματα της έκθεσης του εσωτερικού ελεγκτή για την εφαρμογή των κανόνων που αφορούν τη χρηματοδότηση των πολιτικών κομμάτων σε ευρωπαϊκό επίπεδο (20) και τη μνεία σε τρεις δράσεις που έχουν «εγκαταλειφθεί»·
               
            
                  106.
               
               
                  υπενθυμίζει ότι, κατά στην παράγραφο 11 του κανονισμού (ΕΚ) αριθ. 2004/2003 (21), «είναι απαραίτητο να διασφαλίζεται μέγιστη διαφάνεια και οικονομικός έλεγχος των πολιτικών κομμάτων σε ευρωπαϊκό επίπεδο που χρηματοδοτούνται από τον γενικό προϋπολογισμό της Ευρωπαϊκής Ένωσης»·
               
            
                  107.
               
               
                  τονίζει ότι η «μέγιστη διαφάνεια» δεν μπορεί να επιτευχθεί χωρίς: i) την επιμελή εφαρμογή, και ιδίως την καθιέρωση υποδειγματικής δομής για την περιγραφή προγράμματος δραστηριοτήτων και για τις τελικές εκθέσεις δραστηριότητας και ii) επαρκή αριθμό εκ των υστέρων επιτόπιων ελέγχων των εν λόγω χρηματοδοτήσεων από το διατάκτη·
               
            
                  108.
               
               
                  αδυνατεί να κατανοήσει πώς το προεδρείο μπορεί να τηρήσει την υποχρέωσή του, σύμφωνα με το άρθρο 209, παράγραφος 2, («[να] αποφασίζει σχετικά με ενδεχόμενη αναστολή ή μείωση χρηματοδότησης και την ενδεχόμενη είσπραξη αχρεωστήτως καταβληθέντων ποσών») και με το άρθρο 209, παράγραφος 3, («[να] εγκρίνει την τελική έκθεση δραστηριότητας και την τελική οικονομική εκκαθάριση του δικαιούχου πολιτικού κόμματος»), του κανονισμού χωρίς να εισαγάγει τις προαναφερθείσες υποδειγματικές δομές που είναι ζωτικής σημασίας για την επίτευξη διαφανούς διαδικασίας αξιολόγησης και πληρωμής·
               
            
         Ευρωπαϊκά πολιτικά ιδρύματα
      
      
                  109.
               
               
                  σημειώνει ότι το 2008 οι πιστώσεις που είχαν εγγραφεί στη θέση 4030 του προϋπολογισμού χρησιμοποιήθηκαν ως εξής:
                  
                              (σε EUR)
                           
                        
                              Θέση 4030 του προϋπολογισμού - εκτέλεση οικονομικού έτους 2008
                           
                        
                              Ίδρυμα
                           
                           
                              Συντομογραφία
                           
                           
                              Ίδιοι πόροι
                           
                           
                              Τελική χρηματοδότηση
                           
                           
                              Συνολικό εισόδημα
                           
                           
                              Επιδοτήσεις ως ποσοστό των επιλέξιμων δαπανών (μέγιστο 85 %)
                           
                        
                              Centre for European Studies
                           
                           
                              CEE
                           
                           
                              262 293
                           
                           
                              1 344 892
                           
                           
                              1 607 184
                           
                           
                              84 %
                           
                        
                              Foundation for European Progressive Studies
                           
                           
                              FEPS
                           
                           
                              221 835
                           
                           
                              1 208 436
                           
                           
                              1 430 271
                           
                           
                              85 %
                           
                        
                              European Liberal Forum
                           
                           
                              ELF
                           
                           
                              39 315
                           
                           
                              172 187
                           
                           
                              211 502
                           
                           
                              81 %
                           
                        
                              Green European Institute
                           
                           
                              GEI
                           
                           
                              48 442
                           
                           
                              270 836
                           
                           
                              319 278
                           
                           
                              85 %
                           
                        
                              Transform Europe
                           
                           
                              TE
                           
                           
                              23 800
                           
                           
                              147 090
                           
                           
                              170 890
                           
                           
                              85 %
                           
                        
                              Institute of European Democrats
                           
                           
                              IED
                           
                           
                              18 079
                           
                           
                              101 108
                           
                           
                              119 188
                           
                           
                              85 %
                           
                        
                              Europa Osservatorio Sulle Politiche Dell’unione
                           
                           
                              EUROPA
                           
                           
                              61 901
                           
                           
                              232 900
                           
                           
                              294 801
                           
                           
                              84 %
                           
                        
                              Center Maurits Coppieters
                           
                           
                              CMC
                           
                           
                              21 881
                           
                           
                              106 608
                           
                           
                              128 489
                           
                           
                              83 %
                           
                        
                              Fondation Politique Europeenne Pour La Democratie
                           
                           
                              FPED
                           
                           
                              16 635
                           
                           
                              120 501
                           
                           
                              137 136
                           
                           
                              85 %
                           
                        
                              Foundation for EU Democracy (22)
                              
                           
                           
                              FEUD
                           
                           
                               
                           
                           
                               
                           
                           
                               
                           
                           
                               
                           
                        
                              
                                 Σύνολο
                              
                           
                           
                               
                           
                           
                              714 181
                           
                           
                              3 704 558
                           
                           
                              4 418 739
                           
                           
                              84 %
                           
                        
            
                  110.
               
               
                  επισημαίνει ότι το προεδρείο, στη συνεδρίασή του της 17ης Ιουνίου 2009, ενέκρινε τις τελικές εκθέσεις σχετικά με την υλοποίηση των προγραμμάτων δραστηριοτήτων και τις δημοσιονομικές καταστάσεις των έξι από τα 10 ιδρύματα, και διαπίστωσε ότι ο διατάκτης θα έπρεπε να επανεισπράξει το πλεόνασμα των 85 437,44 ευρώ από το Ίδρυμα των Ευρωπαίων Δημοκρατών και να καταβάλει το υπόλοιπο των 482 544,35 ευρώ στα άλλα πέντε ιδρύματα (Πρακτικά της συνεδρίασης της 17ης Ιουνίου 2009, PE 426.231/BUR)·
               
            
                  111.
               
               
                  επισημαίνει επίσης ότι ο γενικός γραμματέας, στο σημείωμά του προς τα μέλη του Προεδρείου [D(2009)31289 της 15ης Ιουνίου 2009], έδωσε τις ακόλουθες πληροφορίες:
                  
                              «9.
                           
                           
                              Τον Μάρτιο του 2008, ολίγον προ της λήξεως της προθεσμίας υποβολής της αίτησης για τη χορήγηση επιδότησης, τα περισσότερα ιδρύματα, κατά τη διάρκεια ενημερωτικής συνεδρίασης με τις αρμόδιες υπηρεσίες της Γενικής Γραμματείας, επεσήμαναν ότι αδυνατούσαν να προτείνουν συγκεκριμένο πρόγραμμα εργασίας, π.χ. με τον τόπο, την ημερομηνία και το θέμα μιας διάσκεψης ή το ακριβές αντικείμενο μιας μελέτης. Ως εκ τούτου, δεν κατέστη δυνατόν να διαπιστωθεί εάν οι δραστηριότηες που ανεπτύχθησαν αντιστοιχούν προς τα προγράμματα εργασίας που είχαν υποβληθεί με την αίτηση επιδότησης. Στις περιπτώσεις κατά τις οποίες η υποβληθείσα αίτηση ήταν αρκετά ακριβής, διεπιστώθη συχνά ότι είχαν γίνει μεγάλες αλλαγές, π.χ. ότι πολλές από τις αναφερόμενες εκδηλώσεις δεν είχαν πραγματοποιηθεί ή θέματα μελετών είχαν αλλάξει.
                           
                        
                              10.
                           
                           
                              Όσον αφορά το πρώτο έτος της χρηματοδότησης λίγο μετά τη δημιουργία των ιδρυμάτων που δικαιούνται επιδοτήσεως, προτείνεται να γίνουν δεκτές οι τελικές εκθέσεις. Ωστόσο, φαίνεται ότι είναι χρήσιμο το προεδρείο να καλέσει τον Πρόεδρο να υπενθυμίσει στα ιδρύματα, με την επιστολή του για το κλείσιμο του οικονομικού έτους 2008, ότι στο εξής ο προγραμματισμός των εργασιών θα πρέπει να βελτιωθεί και ότι, στις τελικές εκθέσεις, θα πρέπει να αιτιολογούνται οι ενδεχόμενες αλλαγές κατά τη διάρκεια του έτους.
                              …
                           
                        
                              12.
                           
                           
                              Σε όλες τις εκθέσεις οι ελεγκτές έχουν πιστοποιήσει ανεπιφύλακτα ότι οι λογαριασμοί που υποβλήθηκαν ήταν σύμμορφοι με τις κανονιστικές διατάξεις του κανονισμού (ΕΚ) αριθ. 2004/2003 και έδιδαν ειλικρινή και πιστή εικόνα της κατάστασης του πολιτικού κόμματος κατά την ημερομηνία κλεισίματος του οικονομικού έτους 2008.»·
                           
                        
            
                  112.
               
               
                  επισημαίνει ότι το προεδρείο, κατά τη συνεδρίασή του στις 14 Σεπτεμβρίου 2009, ενέκρινε τις τελικές εκθέσεις σχετικά με την υλοποίηση των προγραμμάτων δραστηριοτήτων και τις δημοσιονομικές καταστάσεις τριών από τα τέσσερα ευρωπαϊκά πολιτικά ιδρύματα, τα οποία δεν ήταν σε θέση να αποστείλουν τις εκθέσεις τους προς εξέταση στη συνεδρίαση της 17ης Ιουνίου 2009 (European Liberal Forum — ELF, Transform Europe — TE και Alliance of Independent Democrats in Europe - FPED)[Πρακτικά της συνεδρίασης της 14ης Σεπτεμβρίου 2009 και σημείωμα προς τα μέλη του Προεδρείου [D(2009)40444 της 9ης Σεπτεμβρίου 2009]·
               
            
                  113.
               
               
                  επισημαίνει επίσης ότι το προεδρείο απεφάνθη ότι ο διατάκτης θα πρέπει να επανεισπράξει το πλεόνασμα των 15 144,39 ευρώ από το ELF (Ευρωπαϊκό Φιλελεύθερο φόρουμ) και των 32 178,58 ευρώ από το FPED και να καταβάλει το υπόλοιπο των 21 965,56 ευρώ στο ίδρυμα TE (Transform Europe) και ανέβαλε την απόφασή του σχετικά με το κλείσιμο του οικονομικού έτους για το FEUD (Foundation for EU Democracy — Ίδρυμα για τη δημοκρατία στην ΕΕ) για προσεχή συνεδρίαση·
               
            
                  114.
               
               
                  υποστηρίζει πλήρως τη δημιουργία ευρωπαϊκών πολιτικών κομμάτων και ευρωπαϊκών πολιτικών ιδρυμάτων και τις δραστηριότητές τους· πιστεύει στην πλήρη διαφάνεια όσον αφορά τη δημοσιονομική διαχείριση των κομμάτων και των ιδρυμάτων και ότι η επίτευξη των προβλεπόμενων αποτελεσμάτων είναι καίριας σημασίας για τους πολίτες της Ένωσης·
               
            
                  115.
               
               
                  είναι της άποψης ότι οι πληροφορίες που υποβλήθηκαν στην αρμόδια για την απαλλαγή αρχή δεν αποδεικνύουν πειστικά ότι τα συστήματα διαχείρισης και εσωτερικού ελέγχου λειτουργούν αποτελεσματικά και ότι οι πληροφορίες και η τεκμηρίωση που υποβλήθηκαν από τα κόμματα και τα ιδρύματα δεν είναι αρκετά προκειμένου να συμμορφωθούν με τις δικαιολογημένες προσδοκίες των πολιτών και φορολογουμένων όσον αφορά τη διαφάνεια· αναμένει από τους διατάκτες να θεσπίσουν πρόγραμμα εκ των υστέρων ελέγχων το οποίο αποτελεί βασική προϋπόθεση για την επίτευξη της ασφάλειας·
               
            
                  116.
               
               
                  εκφράζει την ικανοποίησή του για το γεγονός ότι η υπηρεσία εσωτερικού ελέγχου ξεκίνησε παρακολούθηση της υλοποίησης των συστάσεών της από το 2007 και ότι η νέα έκθεση θα περιλαμβάνει επίσης την εξέταση των ευρωπαϊκών πολιτικών ιδρυμάτων·
               
            
         Εφαρμογή των καθεστώτων βουλευτών και βοηθών
      
      
                  117.
               
               
                  σημειώνει ότι το προεδρείο, με απόφαση της 14ης Σεπτεμβρίου 2009, σύστησε προσωρινή ομάδα αξιολόγησης σχετικά με την εφαρμογή των καθεστώτων των βουλευτών και των βοηθών, της οποίας προεδρεύει η κ. Dagmar Roth-Behrendt, αντιπρόεδρος, με στόχο να επιλυθούν πρακτικά προβλήματα που έχουν ανακύψει·
               
            
                  118.
               
               
                  χαιρετίζει αυτή την πρωτοβουλία και εφιστά την προσοχή στην ανάγκη τυχόν προσαρμογής των διοικητικών διαδικασιών και των ισχυουσών διατάξεων, λαμβάνοντας δεόντως υπόψη τους πιθανούς κινδύνους υπόληψης ή τους χρηματοδοτικούς κινδύνους και χωρίς να δημιουργείται αδικαιολόγητο επιπρόσθετο κόστος·
               
            
                  119.
               
               
                  αναμένει ότι ο γενικός γραμματέας έχει επισημάνει τους κινδύνους που σχετίζονται με τα νέα συστήματα και το διοικητικό κόστος και τον έλεγχο που απαιτούνται για την αντιμετώπιση των κινδύνων αυτών·
               
            
         Κενές θέσεις
      
      
                  120.
               
               
                  ζητεί από το Γενικό Γραμματέα να λάβει όλα τα αναγκαία μέτρα για να περιορίσει τη διατήρηση των θέσεων κενών για ελάχιστο δυνατό διάστημα που δεν θα υπερβαίνει τους τρεις μήνες και να συμβάλει, κατ’ αυτόν τον τρόπο σημαντικά στη βελτίωση των υπηρεσιών προς τους βουλευτές, δίνοντας στο προσωπικό τη δυνατότητα να παρέχει την προβλεπόμενη ποιότητα εργασίας·
               
            
                  121.
               
               
                  καλεί το Γενικό Γραμματέα να διασφαλίσει ότι οι προκηρύξεις για θέσεις προϊσταμένων μονάδας και άνω είναι ανοικτές στους υπαλλήλους άλλων θεσμικών οργάνων της ΕΕ·
               
            
         Κτιριακή πολιτική
      
      
                  122.
               
               
                  επαναλαμβάνει το αίτημά του για μακροπρόθεσμη στρατηγική του Κοινοβουλίου όσον αφορά τα ακίνητα και τα κτίρια· υπενθυμίζει το αίτημά του στην παράγραφο 30 του ψηφίσματος της 22ας Οκτωβρίου 2009 της 22ας Οκτωβρίου 2009 σχετικά με το σχέδιο γενικού προϋπολογισμού της Ευρωπαϊκής Ένωσης για το οικονομικό έτος 2009, τμήμα Ι — Ευρωπαϊκό Κοινοβούλιο, τμήμα II — Συμβούλιο, τμήμα IV — Δικαστήριο, τμήμα V — Ελεγκτικό Συνέδριο, τμήμα VI — Ευρωπαϊκή Οικονομική και Κοινωνική Επιτροπή, τμήμα VII — Επιτροπή των Περιφερειών, τμήμα VIII — Ευρωπαίος Διαμεσολαβητής και τμήμα IX — Ευρωπαίος Επόπτης Προστασίας Δεδομένων (23)· υπογραμμίζει ειδικότερα ότι στο πλαίσιο της στρατηγικής αυτής για τα ακίνητα και τα κτίρια θα πρέπει να ληφθούν υπόψη τα αυξανόμενα έξοδα συντήρησης των αγορασθέντων κτιρίων καθώς και οι μεσοπρόθεσμες ανάγκες ανακαίνισής τους· επισημαίνει ότι η στρατηγική για τα ακίνητα και τα κτίρια πρέπει να αποσκοπεί στη βιωσιμότητα του προϋπολογισμού του Κοινοβουλίου· υπογραμμίζει ότι πρέπει, επίσης, να ληφθούν υπόψη οι ανάγκες που απορρέουν από τη συνθήκη της Λισαβόνας και αναμένει να λάβει ενημέρωση για τα αποτελέσματα·
               
            
                  123.
               
               
                  αιτείται, σχετικά με τα γραφεία πληροφοριών, να συμφωνήσουν το Κοινοβούλιο και η Επιτροπή σε μεσοπρόθεσμη και μακροπρόθεσμη πολιτική ακινήτων με έγκαιρο σχεδιασμό, η οποία θα ορίζει με σαφήνεια τους όρους αγοράς, το ρόλο του κάθε θεσμικού οργάνου και τους χρόνους αποπληρωμής· υπογραμμίζει ότι τέτοια συμφωνία καθίσταται ακόμη πιο αναγκαία αν ληφθεί υπόψη ότι το Κοινοβούλιο και η Επιτροπή επί του παρόντος προτιμούν διαφορετικές μορφές χρηματοδότησης για τα γραφεία πληροφοριών·
               
            
         Σύστημα οικολογικής διαχείρισης και οικολογικού ελέγχου (EMAS)
      
      
                  124.
               
               
                  σημειώνει με ικανοποίηση ότι ο Διεθνής Οργανισμός Τυποποίησης (ISO) απένειμε στο Κοινοβούλιο πιστοποιητικό ISO — ISO 14001:2004 — για τα συστήματα περιβαλλοντικής διαχείρισής του στους τρεις τόπους εργασίας του·
               
            
                  125.
               
               
                  χαιρετίζει το γεγονός ότι το Κοινοβούλιο:
                  
                              —
                           
                           
                              είναι το πρώτο θεσμικό όργανο της ΕΕ το οποίο λαμβάνει αυτή την πιστοποίηση για όλες τις τεχνικές και διοικητικές του δραστηριότητες,
                           
                        
                              —
                           
                           
                              έχει μειώσει την κατανάλωση φυσικού αερίου και καυσίμων κατά σχεδόν 25 % την τελευταία τριετία,
                           
                        
                              —
                           
                           
                              έχει αποφασίσει να χρησιμοποιεί «πράσινη» ηλεκτρική ενέργεια κατά 100 % και στους τρεις κύριους τόπους της εργασίας του, γεγονός που κατέστησε δυνατή τη μείωση των εκπομπών διοξειδίου του άνθρακα (CO2) κατά 17 % και
                           
                        
                              —
                           
                           
                              ανακυκλώνει, λιπασματοποιεί ή επαναχρησιμοποιεί το 50 % των απορριμμάτων·
                           
                        
            
                  126.
               
               
                  καλεί το Γενικό Γραμματέα να λάβει μέτρα με στόχο τη μεγαλύτερη ευαισθητοποίηση —σε όλα τα επίπεδα— σχετικά με την ανάγκη να αποφεύγονται τα περιττά απορρίμματα γενικά και ειδικότερα όσον αφορά τον αριθμό των φακέλων με έγγραφα που παράγονται —αλλά δεν χρησιμοποιούνται— στις διάφορες συνεδριάσεις, ιδίως ενόψει της μεγάλης προσπάθειας που καταβάλλεται στον τομέα της οικονομίας και των χρημάτων που δαπανήθηκαν για την ανάπτυξη ψηφιακής υποδομής· προτείνει, ως εκ τούτου, να εντατικοποιηθεί η χρήση του υπάρχοντος ψηφιακού εξοπλισμού του Κοινοβουλίου·
               
            
                  127.
               
               
                  αναμένει, γενικά, ότι όλα τα όργανα που είναι αρμόδια για τη λήψη αποφάσεων θα δώσουν άμεση προτεραιότητα σε όλες τις αποφάσεις που αφορούν, μεταξύ άλλων, τα κτίρια (συμπεριλαμβανομένων της μόνωσης, της γεωθερμικής ενέργειας, των βιοκαυσίμων και των φωτοβολταϊκών συστοιχιών), τις μεταφορές και τον εξοπλισμό γραφείου·
               
            
                  128.
               
               
                  συνιστά να συμμετέχει το Κοινοβούλιο —ακολουθώντας το παράδειγμα ορισμένων κρατών μελών— στην απόδοση των εξόδων χρήσης των δημοσίων μεταφορικών μέσων για τη μετάβαση από την κατοικία στο χώρο εργασίας που καταβάλλει το προσωπικό του εφόσον αποδέχεται να χάσει την πρόσβασή του στους χώρους στάθμευσης του Κοινοβουλίου· το σύστημα αυτό θα μείωνε τον αριθμό των αυτοκινήτων που κατευθύνονται προς στις Βρυξέλλες κάθε πρωί και τις αντίστοιχες εκπομπές διοξειδίου του άνθρακα·
               
            
                  129.
               
               
                  υποστηρίζει πλήρως την αρχή της πολυγλωσσίας και επισημαίνει την απόφαση του Κοινοβουλίου της 24ης Οκτωβρίου 2007 (24) να επαναφέρει την πλήρη μετάφραση των πλήρων πρακτικών των συνεδριάσεων σε όλες τις επίσημες γλώσσες και να επανεγγράψει τις πρόσθετες δαπάνες των 14 840 000 ευρώ· ζητεί να γίνει ανάλυση για να προσδιορισθεί με ποιο τρόπο χρησιμοποιούνται οι διάφορες εκδόσεις των πλήρων πρακτικών·
               
            
                  130.
               
               
                  εκτιμά ότι η ομάδα EMAS θα πρέπει να είναι λειτουργικά ανεξάρτητη και να έχει επαρκείς οικονομικούς πόρους για να ασκεί τις δραστηριότητές της· καλεί την ομάδα EMAS να διαβιβάσει την ετήσια έκθεσή της στον πρόεδρο της Επιτροπής Ελέγχου του Προϋπολογισμού·
               
            
                  131.
               
               
                  εκφράζει την ανησυχία του για τα συνεχιζόμενα μικροαδικήματα που σημειώνονται στους χώρους του Κοινοβουλίου· ζητεί από το Γενικό Γραμματέα να επιδείξει ιδιαίτερη προσοχή στο θέμα αυτό, ώστε να περιοριστούν τα κρούσματα·
               
            
         Μεταφορές
      
      
                  132.
               
               
                  επισημαίνει ότι όλα τα αυτοκίνητα που αγόρασε το Κοινοβούλιο το 2009 είχαν υψηλότερες εκπομπές CO2 από τον μέσο όρο των νέων αυτοκινήτων που κυκλοφόρησαν στην αγορά της Ευρωπαϊκής Ένωσης το συγκεκριμένο έτος· γνωρίζει ότι ολοένα αυξανόμενος αριθμός αυτοκινήτων υψηλών επιδόσεων, μεταξύ αυτών και υβριδικά, από αυτά που κυκλοφορούν σήμερα στην αγορά έχουν εκπομπές χαμηλότερες από τον μέσο αυτόν όρο·
               
            
                  133.
               
               
                  καλεί τις αρμόδιες αρχές να αντικαταστήσουν, έως τις 31 Δεκεμβρίου 2010, τον στόλο των επιβατικών αυτοκινήτων κλειστού τύπου (sedan) που χρησιμοποιεί το Κοινοβούλιο για λόγους πρωτοκόλλου ή εκπροσώπησης με αυτοκίνητα οι εκπομπές των οποίων δεν υπερβαίνουν τον ενωσιακό μέσο όρο του τελευταίου έτους για το οποίο η Επιτροπή διαθέτει στοιχεία, να περιορίσουν τη χρήση αυτών των αυτοκινήτων στον Πρόεδρο, στους προέδρους των πολιτικών κομμάτων και στους σημαίνοντες επισκέπτες και να μεριμνήσουν ώστε τα αυτοκίνητα που βρίσκονται στη διάθεση των βουλευτών στις Βρυξέλλες και στο Στρασβούργο να συμμορφώνονται με το ευρωπαϊκό πρότυπο εκπομπών 5 έως την εν λόγω ημερομηνία·
               
            
                  134.
               
               
                  παρατηρεί με έκπληξη ότι, στην πλειονότητά τους, τα αυτοκίνητα που αγοράστηκαν το 2008 θεωρήθηκαν ως τα πλέον φιλοπεριβαλλοντικά αυτοκίνητα που καλύπτουν τις ανάγκες των χρηστών· ενθαρρύνει το Κοινοβούλιο να προτρέπει τους βουλευτές να χρησιμοποιούν τα μέσα μαζικής μεταφοράς εντός των Βρυξελλών και να επανεξετάσει, με στόχο την επέκτασή της, την υπηρεσία ποδηλάτων του για τη μεταφορά εντός των Βρυξελλών· ζητεί επιπλέον να δημιουργήσει το Κοινοβούλιο τη δική του υπηρεσία ποδηλάτων για τις περιόδους συνόδου της ολομέλειας στο Στρασβούργο, με επαρκή αριθμό ποδηλάτων·
               
            
         Συντονισμός μελετών
      
      
                  135.
               
               
                  επισημαίνει ότι το 2008 η ΓΔ IPOL δέσμευσε 7,1 εκατ. ευρώ και η ΓΔ EXPO 499 423 ευρώ για εξωτερικές μελέτες (απάντηση στην ερώτηση 24)· καλεί τις αρμόδιες υπηρεσίες να ελέγχουν —πριν αναθέσουν κάποια νέα εξωτερική μελέτη— μήπως είναι ήδη διαθέσιμη παρόμοια μελέτη και/ή αν έχει ήδη αναληφθεί από κάποιο άλλο όργανο της ΕΕ·
               
            
                  136.
               
               
                  ζητεί από το Γενικό Γραμματέα του να έρθει σε επαφή με άλλα θεσμικά όργανα προκειμένου να δημιουργήσει κεντρική βάση δεδομένων για μελέτες που έχουν διενεργηθεί, η οποία θα είναι επίσης διαθέσιμη για την ενημέρωση του ευρέος κοινού·
               
            
         Πρόσβαση στις βάσεις δεδομένων
      
      
                  137.
               
               
                  επισημαίνει ότι το τελικό κόστος των συνδρομών σε εμπορικές υπηρεσίες ηλεκτρονικών πληροφοριών ήταν 804 987 ευρώ το 2008 και 970 484 ευρώ το 2009· καλεί τις αρμόδιες υπηρεσίες κατά την ανανέωση των συμβάσεων να βελτιώνουν τους όρους πρόσβασης και έτσι να δίνουν σε μεγαλύτερο αριθμό χρηστών —περιλαμβανομένων των βουλευτών— τη δυνατότητα να επωφελούνται από τις υπηρεσίες αυτές πληροφόρησης·
               
            
         Απόδοση εξόδων που καταβάλλονται για τις επισκέψεις επιχορηγούμενων ομάδων
      
      
                  138.
               
               
                  ζητεί η απόδοση των εξόδων των επιχορηγουμένων ομάδων να πραγματοποιείται στον υπεύθυνο της ομάδας, πάντα με τραπεζικό έμβασμα και όχι σε μετρητά· ζητεί εξάλλου να διενεργήσει το Κοινοβούλιο μελέτη για να εξετάσει εάν το κατ’ αποκοπή αυτό σύστημα για την απόδοση των εξόδων ταξιδίου που καταβάλλουν οι επίσημες ομάδες επισκεπτών είναι ενδεδειγμένο σε σχέση με τα διαφορετικά σημεία αναχώρησης και προορισμού των επισκεπτών ή εάν το σύστημα απόδοσης των πραγματικών δαπανών —με ανώτατο όριο— θα ήταν πιο πρόσφορο για το είδος αυτό ομάδων.
               
            
         (1)  ΕΕ L 71 της 14.3.2008.
      
         (2)  ΕΕ C 273 της 13.11.2009, σ. 1.
      
         (3)  ΕΕ C 127 της 5.6.2009, σ. 1.
      
         (4)  ΕΕ C 269 της 10.11.2009, σ. 1.
      
         (5)  ΕΕ C 273 της 13.11.2009, σ. 122.
      
         (6)  ΕΕ L 248 της 16.9.2002, σ. 1.
      
         (7)  PE 349.540/Bur/ann/fin.
      
         (8)  ΕΕ C 27 Ε της 31.1.2008, σ. 225.
      
         (9)  Ευρωπαϊκή πρωτοβουλία για τη διαφάνεια.
      
         (10)  ΕΕ L 357 της 31.12.2002, σ. 1.
      
         (11)  Διαθέσιμη στην ιστοθέση: http://www.europarl.europa.eu/document/activities/cont/200911/20091120ATT64961/20091120ATT64961EN.pdf
      
         (12)  Βλέπε επίσης: http://ec.europa.eu/budget/library/documents/implement_control/fin_rules/syn_pub_rf_modex_en.pdf
      
         (13)  Διαθέσιμες στη διεύθυνση: http://www.europarl.europa.eu/document/activities/cont/200911/20091118ATT64756/20091118ATT64756EN.pdf
      
         (14)  Βλέπε επίσης: http://ec.europa.eu/budget/library/documents/implement_control/fin_rules/syn_pub_rf_modex_en.pdf
      
         (15)  Λόγω τροποποιήσεων στη σύνθεση των ομάδων και των μη εγγεγραμμένων βουλευτών.
      
         (16)  Απόφαση του Προεδρείου της 3ης Δεκεμβρίου 2008.
      
         (17)  Σύμφωνα με το σημείο 2.1.6 του κανονισμού των διατάξεων σχετικά με τη χρήση των πιστώσεων από τη θέση 4000 και με την απόφαση του Προεδρείου της 15ης Δεκεμβρίου 2008· η συμπληρωματική χορήγηση πιστώσεων πρέπει να χρησιμοποιηθεί έως τις 30 Μαρτίου 2009.
      
         (18)  PE 335.475/BUR/Rev2.
      
         (19)  ΕΕ L 255 της 26.9.2009, σ. 3.
      
         (20)  http://www.europarl.europa.eu/document/activities/cont/200911/20091120ATT64976/20091120ATT64976EN.pdf
      
         (21)  ΕΕ L 297 της 15.11.2003, σ. 1.
      
         (22)  η τελική έκθεση δεν έχει ακόμη εγκριθεί
      
         (23)  Κείμενα που εγκρίθηκαν την ημερομηνία αυτή, P7_TA(2009)0052.
      
         (24)  Απόφαση του Ευρωπαϊκού Κοινοβουλίου, της 24ης Οκτωβρίου 2007, σχετικά με την τροποποίηση του άρθρου 173 και την προσθήκη του άρθρου 173α του κανονισμού του Ευρωπαϊκού Κοινοβουλίου όσον αφορά τα πλήρη πρακτικά και την οπτικοακουστική εγγραφή των πρακτικών (ΕΕ C 263 Ε της 16.10.2008, σ. 409).